SummerLab 2018 - Ikerketa hiritarra eta teknologiaren erabilera soziala- | Tabakalera - Donostia / San Sebastián\nHasiera Kultur proiektua SummerLab 2018 SummerLab 2018\nSummerLab udako kanpamentu bat da, aldi baterako topaketa kooperatibo bat, teknologiarekin, kultura digitalarekin, diseinu irekiarekin eta baterako ikaskuntzarekin lotutako gaiak jorratzen dituena, eta alor horietan erreferente diren tokiko, estatuko eta nazioarteko egitasmoak batu nahi ditu.\nSummerLab topaketaren hirugarren edizio honetan elkartuko dira herritar jakin-nahiak, teknologiaren aktibistak eta ikerketaren alorreko pertsonak, hiritar ikerketatik abiatuz askotariko gaiak jorratuz, hala nola ingurumenaren hiritar ikerketa, datu publikoen irekiera, sareko pribatutasuna eta gastronomia, hackerren ikuspegitik.\nSummerLab 2018ko gai nagusia hiritar ikerketa izango da; zehazki, aztertuko da hiritar ikerketak zer funtzio betetzen duen kultura-, sormen- eta laborategi-espazioetan erreferente diren egitasmo eta proiektuak bideratzeko eta herri-kultura parte-hartzaile bat sortzeko. Ezagutza lortzeko, beharrezkoa da ikertzea, eta kolektiboek eta herritarrek, ikerketa praktikan jarriz, jakintzak gehitzen dizkiete ikaskuntzarekin lotutako hainbat egitasmori, hala nola aldarrikapen- edo aktibismo-proiektuei eta ahalduntze kolektiboko prozesuei. Nori ez litzaioke gustatuko galderei hobeto erantzun ahal izatea datu edo ebidentzietan oinarrituta?\nTopaketan, hiritar ikerketaren zenbait esperientzia ezagutuko ditugu, eta praktika kolektibo horren bitartez informazioa lortzeko, informazioa lantzeko eta emaitzak ateratzeko moduak ulertuko ditugu.\nZenbait herri-mugimenduk eginiko ikerketa-prozesuak izango dira topaketa honen ardatz nagusia. Lantaldeek proiektuak garatuko dituzte, eta, horrekin batera, jendaurreko tailerrak, hitzaldiak eta solasaldiak antolatuko dira.\nLantaldeak eta publiko orokorrarentzako lantegiak\nSummerLaben funtzionamendua bi dinamikatan bereizten da. Lehenengo dinamika, irekia, goizez egingo da, eta proiektuak taldean garatzea izango du helburu. Pertsonek edo kolektiboek osatuko dituzte lantaldeak, eta hizlari edo jardueretako aditu gisa gonbidatutako pertsonetako batzuek lagunduko diete; lantaldeok proiektuak garatzeko talde gisa, eztabaida-nodo gisa edo esperimentazio-gune gisa antola daitezke.\nBigarren dinamikan, arratsaldez, jarduera publikoak egingo dira, tartean solasaldiak, hitzaldiak eta tailerrak. Helburua da baterako proiektuak sortzeko bide ematea, bi dinamikak konbinatuz eta gaien eta pertsonen lankidetzari eta nahasteari esker.\nHirikilabsek, topaketa honen bitartez, aukerak sortu nahi ditu bai bere komunitatean bai laborategiko programetan jendea esploratzen edo esperimentatzen ere ari dela erakusteko, eta, ildo horretatik, jatorri desberdinetako egitasmoak elkarrekin nahasi nahi dira, eta lankidetzak sakon garatu.\nZenbait lantaldek parte hartuko dute SummerLab topaketan; batzuk jada aktibo daude Hirikilabsen, eta beste batzuk, berriz, proiektu eta hiri desberdinetan ikertzen duten pertsona eta kolektiboek osatzen dituzte, eta lanerako gune bat izango dute euren lana sakontzeko eta ezagutarazteko. Gainera, SummerLabeko jardunaldietan proiektu bat garatzeko erronkari aurre egin ahal izango diote (prototipoak, sare berriak eratzeko aukera, taldeen arteko nahasketa). Taldeetako bakoitzak hainbat jarduera publiko proposatuko ditu bere lana ezagutarazteko eta jorratzen dituzten gaien inguruan informazioa zabaldu edo hitz egiteko espazioak sortzeko. Jarduera guztietarako, izena emateko formulario bat bete beharko da.\nIngurumenaren Hiritar Ikerketarako lantalde Irekia (GAIMeC)\nHangar-en, IMVEC Espazio Kutsatuak Monitorizatzeko eta Zaintzeko Institutuaren eta Hirikilabsen arteko lankidetzatik sortutako GAIMeC taldea aldian-aldian biltzen da birtualki, ingurune kutsatuekin, hiritar zientziarekin, naturarekin eta naturaren bilakaerarekin lotutako gaiak lantzeko. Bileretan askotariko gaiak jorratu dituzte: arkitektura bisuala, online segurtasuna, hardware librea duten proiektuen diseinua eta prototipatzea, eta ingurumenaren hiritar ikerketa, besteak beste. Horrez gain, hainbat jarduera ere egin dituzte, hala nola Urumea ibaian lohiaren laginketak egiteko tailer bat eta kutsatuta egon litezkeen eremuetan usainak neurtzeko probak.\nTaldekideak elkarrekin bilduko dira urte osoan egindako proiektuak partekatzeko eta haietan sakontzeko, eta ingurumenaren ikerketan interesa duten pertsona oro gonbidatuko dute parte hartzera, ikasteko eta jendearekin gozatzeko espazio ireki bat delako.\nTaldeak, halaber, zenbait jarduera publiko proposatuko ditu:\nPuxikekin argazkiak egiteko tailerra\nMinetest-ekin mapeatzeko tailerra\nUraren eroankortasunaren sentsorearen tailerra - Niñes\nData Commons Lab lantaldea Hirikilabsen elkartzen da 2018aren hasieratik, datuen analisiari eta bistaratzeari buruz eztabaidatzeko eta ekoizteko. Halaber, laborategiaren jarduera publikoen lerro bat garatzen laguntzen du Montera34 kolektiboarekin batera. Taldeak jarraipena ematen dio Hirikilabsen 2016an eta 2017an zenbait tailerretan datuekin egindako lanari, eta datuei buruz hausnartzeko balio du; datuak, hain zuzen, guztion ondasuna dira, herritarrek, administrazioak eta sektore pribatuak elkarrekin zaindu eta kudeatu beharrekoa, eta batzuetan beharrezkoa da liberatzea edo itxituretatik nahiz beste jabetze batzuetatik babestea. Talde gisa dituen helburuetako bat da eginez ikastea, errealitate konplexuak ahalik eta modu objektibo eta zehatzenean ulertu ahal izateko.\nSummerlab 2018 topaketan, Data Commons Labek lantalde ireki bat osatuko du informazioaren, datuen eta datu-bistaratzearen inguruan interesa eta ezagutzak dituzten pertsonekin, eta euren dinamikak, gaiak eta antolatzeko modua erabaki ahal izango dituzte topaketan. Era berean, jarraipena emango zaie Data Commons Laben lantzen diren dinamikei.\nTaldeak proposatutako jarduerak:\nTopaketa: Datuen hiritar behategia\nHerritar batek zein bide eta prozedura ofizial ditu Donostian eta Euskadin administrazioari datuak eskatzeko? Eta beste hiri batzuetan? Kanal berriak ireki behar dira herritarren eta administrazioaren artean? Herritarrek, datuak kontsultatzeaz gain, parte hartu al dezakete beren hiriko datuen kudeaketan? Nork erabakitzen du zer argitaratzen den eta zer ez?\nSummerlab 2018ren barruan, Montera34k datuak guztion ondasun gisa kudeatzeko ideiaren inguruko topaketa bat egin nahi du herritarren eta administrazioaren artean. Horretarako, eragileen eta egitasmoen arteko trukerako espazio bat sortuko dugu:\nCivio Fundazioa. Tu derecho a saber.\nUdal Hiritar Behategia\nTopaketaren helburua da elkarri azaltzea zer egitasmo dauden martxan, zer behar dauden eta zer baliabide erabil daitezkeen, lurralde desberdinetako egoeren antzekotasunak aztertzeko eta baliabideak, datuak eta tresnak partekatzeko aukerarik dagoen ikusteko.\nDatuekin ekoizteko tailer irekia\nMontera34k, era berean, lanerako gune bat jarri nahi du, hasita edo aurreratuta dauden proiektuak edota ideia soilak ekartzeko eta haiei bultzada kolektibo bat emateko. Data Commons Labeko lantaldean zenbait proiektu eta ideia daude martxan; bada, haiekin bat egin dezakezu, edo berri bat ekarri.\nThe Very Private Group taldea pribatutasunaren inguruko jakin-nahiak sortu zuen. Talde honek, dibulgazio-proiektuen eta herritarrak kontzientziatzeko proiektuen bitartez, herritarrak ohartarazi nahi ditu datuen ekonomiaren eta Internet erabiltzean egiten diguten espioitzaren ondorioei buruz. Gure lehen proiektuak, Trackula, sarean uzten duzun arrastoa ikusarazten du. Summerlab-en, metafora hori mundu errealera eramango dugu.\nCookificando el mundo real izeneko proiektu eta tailerrean, errealitate fisikoan esperimentatuko ditugu Interneten izan ohi ditugun interakzioak, pribatutasunari dagokionez dituzten ondorioei erreparatuz.\nAutobabes digitalerako tresnak: Hitzaldi honetan, zure online pribatutasuna hobetzeko erabil ditzakezun tresnez eta teknologiaz arituko gara. Ekarri zeure ordenagailua, eta eraman pribatutasuna etxera.\nNorenak dira gure datuak? (2018-06-05) solasaldiaren ostean, hitzaldiarekin lotutako gai posibleak sortu ziren, baita beste hizlari batzuekin lankidetzan aritzeko proposamena ere, eta, hala, plataforma handien distraitzeko eta limurtzeko moduez hitz egin zen.\nTabakaleraren barruan routerren eta halakoen bidez egin daitekeen jarraipena agerian jartzeko ariketa bat.\nAutobabeserako tresnen inguruko tailerra: Bi orduko tailer bat, tresnak eta alternatibak deskubrituz joateko.\nDibertsitate funtzionalari, diseinuari eta arteari buruzko tailerra + prototipatze nodoa\nSormenezko diseinuari buruzko esperimentazio-, prototipatze- eta fabrikazio-nodo honetan, dibertsitate funtzionala duten pertsonekin lan egingo da arte-diziplina baten inguruan, edota horri buruz hausnartzen eta esperimentatzen duten artistekin. Emaitza fisiko bat lortu nahi da (prototipatzen den hori), prototipoa testuinguruan jarriko duen dokumentazioarekin batera, eta performance bat ere sortzen bada, are hobeto. Dinamikaren alderdi garrantzitsuena da maila kontzeptualean ez gelditzea, baizik eta tailerrean gauzatzea. Ez dugu prototipo handirik egin nahi; ideia indartsuak eta ganorazko hurbilketa materialak lortu nahi ditugu.\nPrototipatze-ideiei buruzko solasaldi irekia eta eztabaida.\nPrototipatzea eta esperimentazioa + gorputz-dinamika edo -tailerra.\nFood Hack Lab laborategiaren helburua da nekazaritzako elikagaien arlorako irtenbideak aurkitzea maker hurbilketa baten bidez. Askotariko interesak dituen jendea elkartzen da hemen, eta asmoa da teknologiak eta produktuak ikertu eta garatzea, teknologia libreak eta ezagutza irekia erabiliz. Oro har, makinak, produktuak eta prozesuak diseinatu eta fabrikatzen ditugu, ekitaldiak antolatzen ditugu eta edukiak argitaratzen ditugu informazioa zabaltzeko xedez.\nFood Hack Lab irabazi-asmorik gabeko elkarte bat da, nagusiki Tabakalerako (Donostia) Hirikilabs laborategian lan egiten duena, eta topaleku horretako parte-hartzaileen ekimenez sortu zen, talde ireki gisa.\nTalde honek Refugeoly, hain zuzen, Monopoly famatuan oinarritutako jolasan oinarritutako dinamika proposatzen du, non jokalariak babesleku batera iritsi nahi duten errefuxiatuak baitira. Jolas hau Grezian eta Turkian errefuxiatuta daudenen laguntzarekin eta lekukotzekin diseinatu da. Heziketa-proiektu honen bitartez, agerian jarri nahi da joan-etorrian dabiltzan eta etsirik dauden pertsona horien zeharkaldi gogorra.\nOdorlog v1.0 erabiliz usai txarren monitorizazio eta mapeoak egiteko hastapena\n2018-07-13 - 17:30-19:30\nHaur eta helduei zuzenduriko hastapen-lantegi honetan zentzuak sentsore moduan erabiltzea dugu helburu. Entzumen, ukimen, dastamen eta batez ere ikusmen eta usaimenaren bidez usai txarren jatorria monitorizatzen ikasiko dugu.\nRefugeoly, errefuxiatuen egoerari buruz kontzientziak pizteko mahai-jokoa\n2018-07-12 - 18:00\nRefugeoly monopoly joko famatuan oinarrituriko mahai-jokoa da, Vinny Montag eta Jon Halls Goldsmiths university-ko irakasleek sortua. Proiektuaren helburua jokalariei errefuxiatuek jasan behar dituzten zailtasunak ulertzeko modu bat eskaintzea da, egoera dramatikoa pairatzen ari diren milaka pertsonen egoerari buruzko kontzientzia piztuz.\nGlobo eta kometekin airetik argazkiak ateratzeko hastapena\n2018-07-12 - 17:00-19:00\nHaur, gazte eta helduei zuzenduriko lantegiak, globo eta kometetatik kiroletako bideokamarak eta FPV-a erabiliz ingurumenaren monitorizazioa hastapen egiteko helburua du.\nUraren eroankortasuna neurtzeko sentsoreak erabiltzeko hastapen lantegia\n2018-07-11 - 17:00-19:00\nHaur eta helduei zuzenduriko coquí izeneko sentsorearekin hastapen lantegia. Coquí uraren eroankortasuna neurtzeko open hardware sentsorea da eta eroankortasun uhinak soinu bilakatzen ditu.\nGardentasunerako herri-ekimenen topaketa\n2018-07-11 - 16:00-19:00\nEragileen eta egitasmoen arteko trukerako espazio bat: administrazioko eta beste erakunde batzuetako ordezkarien eta herritar aktiboen artekoa.\nMundu erreala cookifikatzen\n2018-07-11 > 2018-07-13 - 11:00\n'Mundu erreala cookifikatzen' izeneko proiektu eta tailerrean, errealitate fisikoan esperimentatuko ditugu Interneten izan ohi ditugun interakzioak, pribatutasunari dagokionez dituzten ondorioei erreparatuz.\nDatuak ekoizteko tailerra, Donostiako eta Euskadiko eskola-segregazioa aztertzeko\n2018-07-11 > 2018-07-13 - 10:30-14:00\nEuskadiko hezkuntzarekin zerikusia duten hainbat datu-base aztertuko ditugu lantegi honetan; zehazki, eskola-segregazioa, baina baita beste gai batzuk ere.


bizi dantza | HAUXE DA AMURRIO\n“Bizi Dantza” ikuskizuna ekarriko dute Pirritx, Porrotx eta Marimotot pailazoek Bañueta Udal Kiroldegira abenduaren 13an, ostirala, 18:00tan. Sarrera 3 eurokoa izango da. 2 urteko geletan dauden ikasleetatik hasi eta Lehen Hezkuntzako 2. mailakoetara arte bina sarrera bermatuta dauzkate, eta abenduaren 5era arte jaso ahalko dira Kultura Etxean. Gainerako sarrerak Kultur Etxean egongo dira salgai abenduaren 9tik aurrera.\n“Lurra sortu zen unetik bertatik, jirabiraka dantzari hasi zen bere buruaren eta eguzkiaren inguruan. Animaliak ere sortu ziren unetik bertatik, dantzari dabiltza lurraren inguruan. Geu ere hitzaren jabe izan aurretik dantzatzen gara, zaldiak, izurdeak eta tximeletak bezala. Pozak eta tristurak azaltzeko dantzatzen gara. Barruak agintzen digunean dantzatzen gara. Gure kultura ospatu eta errituak berritzeko. Garen hori mugimenduan jartzeko. Zangoak luzatuz, gerria mugituz, hegoak astinduz eta ur azpian ere dantzatzen gara gu. Zatoz gurekin dantzara, atera zure barruko animalia plazara!“ Leire Bilbao\nPIRRITX-Aiora Zulaika, PORROTX-Joxemari Agirretxe, MARIMOTOTS-Mertxe Rodriguez, Oihana Sanchez, Izaskun Forcada.\n• Ekoizpena: Katxiporreta Koop.\n• Zuzendaritza: Katxiporreta Koop.\n• Musika: Xabier Zabala, Leire Bilbao.\n• Atrezzoa: Maite Mutuberria, Buruarinak (Ipuitantai S.L.) eta Katxiporreta.\n• Iraupena: 70 min.\n• Familia-antzerkia: 0-100 urte.\nNekazaritza ekologikoa 16 January, 2022\nZuhaitz eta palmondo apaingarriak kudeatzea eta mantentzea 16 January, 2022\nHasi dira ludoteka egokitzeko lanak 13 January, 2022\nSareetan euskaraz aritzeko Egin eta Klik ginkanan parte hartu ahalko dute Arabako gazteek urtarrilaren 10etik aurrera 7 January, 2022\nArchives Select Month January 2022 (5) December 2021 (10) November 2021 (17) October 2021 (25) September 2021 (26) August 2021 (20) July 2021 (21) June 2021 (19) May 2021 (23) April 2021 (21) March 2021 (28) February 2021 (20) January 2021 (18) December 2020 (28) November 2020 (30) October 2020 (21) September 2020 (25) August 2020 (3) July 2020 (16) June 2020 (17) May 2020 (14) April 2020 (17) March 2020 (19) February 2020 (22) January 2020 (20) December 2019 (25) November 2019 (28) October 2019 (11) September 2019 (21) July 2019 (9) June 2019 (22) May 2019 (18) April 2019 (18) March 2019 (24) February 2019 (15) January 2019 (18) December 2018 (22) November 2018 (21) October 2018 (30) September 2018 (19) July 2018 (16) June 2018 (12) May 2018 (19) April 2018 (13) March 2018 (12) February 2018 (13) January 2018 (23) December 2017 (21) November 2017 (21) October 2017 (18) September 2017 (15) August 2017 (1) July 2017 (20) June 2017 (19) May 2017 (21) April 2017 (18) March 2017 (16) February 2017 (22) January 2017 (19) December 2016 (18) November 2016 (23) October 2016 (23) September 2016 (9) July 2016 (19) June 2016 (16) May 2016 (23) April 2016 (16) March 2016 (15) February 2016 (17) January 2016 (16) December 2015 (17) November 2015 (26) October 2015 (15) September 2015 (9) July 2015 (15) June 2015 (25) May 2015 (15) April 2015 (9)


La Casa del Café marka Juan Iriondo SA enpresaren merkataritza-marka da, eta bere webgunearen edukiaren helburua da La Casa del Café markako jardueren, produktuen eta zerbitzuen berri ematea, baita horien eskaintzaren eta prestazioaren berri ematea ere, bere terminoen eta baldintzen arabera, eta operatiba ahalbidetzea bezeroei.\nLa Casa del Café markak webgune horretako irudien, testuen, diseinuen, animazioen edo beste edozein eduki edo elementuren gaineko jabetza intelektualaren eskubideak ditu, eta, beraz, debekatuta dago horiek erreproduzitzea, banatzea, publikoki komunikatzea eta eraldatzea.\nLa Casa del Café markak edukien erabilera txarretik ondorioztatzen den erantzukizuna errefusatzen du, eta eskubidea izango du nahi duenean horiek eguneratzeko, ezabatzeko, mugatzeko edo horiekiko sarrera eragozteko, aldi baterako edo behin betiko.\nLa Casa del Café markak ez du inolako erantzukizunik izango La Casa del Café markaren webguneetako loturetatik (linkak) edo bilatzaileetatik sarbidea duten hirugarrenen webguneetan bildutako informazioaren gainean. La Casa del Café markaren webguneetan loturak (linkak) izatearen helburua informazioa ematea da, besterik ez, eta ez du inoiz esan nahi horiei buruzko iradokizunik, gonbidapenik edo gomendiorik ematen duenik.\nLa Casa del Café markak webgunean eskaintzen dituen produktuak eta zerbitzuak on-line eskatu eta/edo kontratatu ahal izango dituzte bezeroek, enpresak emandako gako- eta kode-sistema baten bitartez, hain zuzen ere bezeroen identifikazio zalantzaezina ahalbidetzeko.\nLa Casa del Café markak erabiltzaileen datu pertsonalen gaineko konfidentzialtasuna bermatzen du, baita horien tratamendu automatizatua ere, datu pertsonalen babesari buruzko legediaren arabera, Datuak Babesteari buruzko Klausularen arabera, eta Pribatutasun Politikaren arabera.\nLa Casa del Café markak Datu Pertsonalak Babesteari buruzko araudia guztiz betetzen dela bermatzen du, eta, horrela, 15/1999 Lege Organikoaren arabera, bezeroa edo erabiltzailea informatua dago, eta bere baimena ematen du bere datuak Enpresaren fitxategi automatizatuetan sartzeko eta horien tratamendu automatizaturako, barnean hartuta webgunean nabigatzearen ondorioz enpresak eskura dituen datuak, merkataritza-komunikazioak bidaltzeko, produktuak merkaturatzeko, kontratu-harremana mantentzeko eta kudeaketako helburuetarako, hain zuzen ere gure merkataritza-eskaintza zure profil partikularrera egokitze aldera, eta, hala badagokio, balorazio-ereduak egite aldera, betiere erabilitako irizpideak eta programak ezagutzeko eskubidea bermatuz. Datu horien hartzaileak La Casa del Café markaren merkataritza-zerbitzuak eta zerbitzu teknikoak izango dira. Bezeroak edo erabiltzaileak eskubidea du kontratua egiteko ezinbestekoak ez diren datuen tratamenduari uko egiteko, baita kontratu-harremana mantentzeaz bestelako edozein helbururako erabiltzeari uko egiteko eskubidea ere, eta kontratutik kanpo ager daitezkeen alderdiei eman diezaiekeen erantzuna guztiz hautazkoa izango da.\nEra berean, bezeroari edo erabiltzaileari jakinarazten zaio sartzeko, zuzentzeko, ezabatzeko eta ezeztatzeko eskubideak baliatzeko aukera duela, indarreko legedian ezarritako terminoen arabera, eta horretarako La Casa del Café markaren edozein komunikazio-bide erabil dezakeela, bezeroaren arretarako telefonoa erabiliz (+34 943 491 642) edo info@lacasadelcafe.es helbide elektronikoaren bitartez, edo, oro har, normalean erabiltzen duen komunikazio-bidearen bitartez. Fitxategi automatizatuaren arduraduna Juan Iriondo SAren Administrazio Saila da (helbidea: Zuaznabar kalea 49, Ugaldetxo Industrialdea, 20180 Oiartzun, Gipuzkoa), eta, era berean, bezeroak edo erabiltzaileak idazki bidez jo ahal izango du bertara beharrezkotzat jotzen duenean.\nBezeroak edo erabiltzaileak baimena ematen du bere datuak La casa del Café markako beste erakunde bati lagatzeko, lehen paragrafoan jasotzen diren helburuetarako bakarrik. Era berean, bezeroak edo erabiltzaileak bere onespena ematen du La Casa del Café markak edo erreferentziazko elkarteek merkaturatzen dituzten ondasunei edo zerbitzuei buruzko informazioa igortzeko. Bezeroak edo erabiltzaileak bere datuak paragrafo honetan ezarritako moduan tratatzeko edo lagatzeko ematen duen onespena errebokatu ahal izango da, atzeraeraginik gabe, Abenduaren 13ko 15/1999 Lege Organikoaren 6. eta 11. artikuluetan xedaturikoaren arabera.


Guaixe astekaria - Guaixe.eus\nGuaixe astekaria ostiralero kaleratzen da eta 1994. urtetik darama euskarazko informazioa lantzen. 2004. urtetik aurrera gaur egun ezagutzen dugun paperezko formatuan kaleratzen da. CIES-en azken neurketaren arabera 20.000 irakurle ditu eta eskualdean 3.200 ale banatzen dira. Helbidea: Foru plaza 23 1, Altsasu. Kontaktua: 948 564 275 - 948 562 107. www.guaixe.eus\nGuaixe hilabetekaria (1994)\n1994ko abenduan ikusi zuen argia Guaixe hilabetekariaren lehenengo aleak. Sakanako euskaldunak beren etxeetan hilabetekaria doan jasotzen hasi ziren. Sakanako euskaltzaleen artean piztutako ilusioa zela medio, kolaboratzaileen sare zabala sortu zen. Guaixe hilabetekari izan zen urte horietan guztietan herrietako kolaboratzaileek beren herriko kronika idatzi zuten hilabetero-hilabetero. Sortu zen komunitate sentimendua oso garrantzitsua izan zen Bierrik elkartea garatzeko.\nLehenengo hiru urteetan Guaixe hilabetekaria izan zen Bierrik elkartearen ia proiektu bakarra. Hilabetekariak etxeetan harrera beroa jasotzen bazuen ere, euskarazko beste hedabide batzuk sortzeko beharra ikusi zuen elkarteak, soilik idatzizko alorrera ez mugatzeko. Bierrik elkarteak hasiera-hasieratik zuen euskara hutsean emitituko zuen irratia sortzeko asmoa, jende gehiagorengana iristeaz gain, azken orduko albisteak lantzeko parada ona zelako. Guaixen zaharkituta geldi zitekeen informazioa berritzeko aukera zegoen eta, gainera, aisialdiak ere bere lekua izango zuen. Horrela, 1997an gogoz hasitako lanak bi urte behar izan zituen errealitate bihurtzeko, 1999ko udaberrian Beleixe irratia sortua zen eta.\nOixe astekaria, Sakanako kazeta (2001)\nElkartearen baitan eztabaida ugari izan zen Guaixeko berrien tratamenduaren inguruan, hilabetekaria etxeetara iristen zenerako berri asko zaharturik gelditzen zirelako. Aldizkariaren maiztasunak biziki kaltetzen zuen informazioaren egunerokotasuna. Besteak beste, horri aurre egiteko egin zen irratia. Hala ere, Beleixe martxan egonagatik, idatzizko albiste eguneratuen auziak bere horretan zirauen. Guaixe hilabetekaria hamabostekari bihurtzea izan zen proposaturiko irtenbideetako bat, baina, oso garestia zenez, ez zegoen egitasmo hori aurrera ateratzeko modurik. Ondorioz, beste aukera baten alde egin zen: astero-astero zuri-beltzean eta egunkari formatuan doan banatuko zen kazeta: Oixe. Beste gainerako egunkariak saltzen diren kioskoetan doan banatzen hasi zen 2001eko ekainean.\nGuaixe astekaria (2003)\n2003. urtera arte aldi berean argitaratu ziren Guaixe hilabetekaria eta Oixe astekaria. Hausnartzeko garaia iritsi zen, ordea: 8 orrialdeko astekari bat eta hilabetekaria egiteko bitarteko eta gaiak baldin bazeuden, zergatik ez egin orri gehiago eta gaiak sakonago landuko zituen astekari indartsuago bat? Berriro ere beldur, zalantza eta oztopo guztiei aurre egin eta oso pauso garrantzitsua eman zen 2004. urtarriletik aurrera: Guaixe astekaria, formatu berria eta erabat itxuraldaturik, aldizkari itxura alde batera utzirik.\nGuaixek 3.200 ale banatzen ditu astero bazkide direnen etxeetan eta Sakanako beste hainbat puntuetan.\nGuaixe astekariaren proiektua Sakanan oso erroturik dagoen seinale da irakurleen neurketak emandako datua: Cies-en azken neurketaren arabera, 20.000 irakurle ditu eskualdean.


Piper arteko maitasun istorioa | Zinea\nBy Erredakzioa|2019-05-14T12:43:00+02:00abendua 10, 2018|\nAtzo, igandean, Durangoko Azokaren azken txanpan, aurkeztu zuen Lara Izagirre zuzendariak bere azken proiektua: Ane eta Peio, maitasun istorio bat piper artean. Irudienea guneak ahalbidetutako erakusleihoaz baliatu da Gariza Films ekoiztetxea 2019an zehar garatuko duen proiektuaren lehen datuak ezagutarazteko.\nFilmaren lan-taldea Irudieneara sartu aurretik. (Argazkia: @GarizaFilms)\nAmaitu #DA. Ehunka eragile, ekoiztetxe, sortzaile izan jaso ditu Durangoko Azokak iragan egunetan. Saldu gabekoak bildu, dena jaso, eta datorren urtera arte hustu dute Gerediaga erakustaretoa. Ekitaldiak iraun dituen bost egunetan zehar, hamarnaka proiektu aurkeztu dituzte azokak hartu dituen gune desberdinetan. Urteak eman dituen sorkuntza lanak ez ezik, garatze bidean dauden proiektuak ezagutu ditugu ere, tartean, Ane eta Peio, maitasun istorio bat piper artean ikus-entzunezkoa.\nLara Izagirre gidoilari eta zuzendariaren bigarren film luzea izango da, Un Otoño sin Berlin (2015) arrakastatsua eta gero. 2019an, Bizkaian, Gipuzkoan eta Ipar Euskal Herrian errodatuko dute, euskaraz, eta emakume baten istorioa pertsonalak gidatuko du kontakizunaren haria. Komedia kutsua izango duela iragarri du zuzendariak, eta oraindik “hain ezezaguna” den road trip formatuan errodatua izango dela. Horrez gain, Irudienean aurkeztu zuten protagonistaren papera hezurtuko duen Ane Pikaza aktorea.\nLan-taldea Irudienean. (Argazkia: @GarizaFilms)\nuztaila 2, 2020 | 0 Comments\n‘Zerua hautsi zen gaua’ film laburra errodatzen hasiko dira\nekaina 24, 2020\n‘Ilargi guztiak’ filmaren errodajea berrartu du lan-taldeak\n‘Matrioskas’ dokumentalaren errodajea, bertan behera\napirila 8, 2020


Ziaran ahizpak, arraunean ere gozatzen - etakitto.eus\nZiaran ahizpak, arraunean ere gozatzen\nETA KITTO 2019, Ira 09\nEibartarrontzat kirol bide berriak direnak zeharkatzen hasi dira Ziaran ahizpak. Badira urte batzuk Igor Isasik ere arrauna probatu zuela (Zarautzen eta Zumaian jardun zuen) eta oraingoan Ane eta Nerea esperientzia “ezin aberasgarriagoan” murgildu dira. Nereak amaitu du berea Lekeitioko Isuntzarekin; Ane, bestalde, Zumaiarekin denboraldiko une garrantzitsuenean dago. Hilaren 14an Bermeon eta 15ean Portugaleten mailaz igotzeko estropadei egin beharko die aurre, Hondarribia eta Hibaikarekin lehian, postu bakarraren bila: “Igotzeko aukerak hor daude eta horren bila goaz, zalantza barik”.\nAne Ziaranek 13 urte egin ditu triatloian eta Nereak txikitatik jardun du igeriketan. Urriaren amaieran hasi zuten denboraldia Zumaiarekin, “astean lau-bost entrenamendu saioekin”, eta dagoeneko nekea ere nabaritzen zaie: “Batez ere, buruko nekea, udak luze jo du-eta. Talde gehienak margen txikian mugitzen garenez -batzuetan sei traineru zortzi segundotan-, ziabogak zelan hartzen dituzun, izan daitezkeen lesioak… garrantzi handia hartzen dute”, diote. Hasieran ergometroan egiten zituzten sei minutuak urruti ikusten dituzte, “orain ordubetetik gora egiten dugulako, serietan banatuta”. Lehen egunetan “indarra lortzeko” gimnasioak eta antxitxika egiteak zuten garrantzia urak hartu zuen gutxinaka: “Hasieran asteburuan behin joaten ginen uretara; udan, bestalde, asteko sei egunak uretan eman ditugu. Gimnasioan egun bakarrarekin nahikoa”.\nZumaian jende nahiko zutela-eta, Gabonak ondoren Nerea Ziaran Lekeitiora pasatu zen: “Talde batetik besterako mugimenduak ohikoak dira arraun munduan”. Hori bai, batek zein besteak opor gutxi izan dute hasi zirenetik: “Gabonetan bi-hiru egun, Aste Santuan beste hiru… eta gu eskerrak ematen gainera. Castron proba baten amaieran han geratu eta oporretan geundela zirudien”, dio Nereak. Arraunean teknika ikasteak duen garrantzia azpimarratzen dute biek: “Hori izan da zailena guretzat, erresistentziara aurretik ere ohituta gaudelako. Kanpotik erraza dirudi, baina lesioak izateko arriskua badago, batez ere postura kontuengatik”. Biek izan dute lesio bera, “interkostaletan, bizkarra zuzen ez botatzearren”. Jardun errepikakorra da arraunlariena: “Batera egin beharra dago gainera, arraunak paraleloan”. Traineruak, bestalde, mutilentzat daude eginda eta neskei egokitzea tokatzen zaie: “Gure tostetan takoak ipini dituzte gu altxatzeko, materiala ere euren eskuetatik pasatutakoa da askotan. Distantzia kontua ere hor dago: gure probak motzagoak badira ere, horrek gorputza mugan ipintzera behartzen zaitu”.\nEntrenamenduen iraupenarengatik galdetuta, elkarren arteko begiradek hor beste zeozerere badagoela adierazten dute: “Ariketekin udan ordubete; aurretik bi egunero. Baina entrenamenduekin ez da amaitzen lana: trainerua atera behar duzu, gero garbitu… Azkenean, lau ordu ere bai”. Disziplina asko eskatzen duen kirol-modalitatea baita arrauna: “Traineruak 200 kilotik gora pisatu behar du eta denon artean eraman eta garbitzen dugu”. Telebistarako, traineru batek kamara eramaten badu, “beste guztiek pisu bereko lastrea kargatuko dute”, zehazten digute.\nTalde-lana batez ere\nAnek 5etik (contraespalda) egin du arraun Zumaiarekin eta Nereak 6tik (espalda) Isuntzarekin, biek ere baborretik. Hamahiru arraunlarik eta patroiak osatzen duten boteetan “pisua, altura eta esperientzia hartzen dira kontuan, beti ere beharraren arabera. Postuak ere aldatu daitezke, konpentsatzeko ahaleginean. Hanka da taldeko esperientziaduna, erritmoa eta arraunkera markatzen dituena”, diote abdominaletako lana gogotik egin behar izan duten ahizpek.\nZumaiak bigarren postuan amaitu du ETE ligan.\nOrain arte egindako kirolekin alderatuta, desberdintasun handiena “talde-lanean” ikusten du Anek. “Triatloian bakarrik diharduzu, hemen taldeak irabazten du. Entrenatzeko orduan ere, denak elkarrekin jarduteak laguntzen du”. Talde-giro hori azpimarratzen dute biek arraunaren onena moduan; duen txarrena, bestalde, “lotura hori, abuztuan batez ere”. Hala ere, datorren denboraldian arraunean jarraitzeko asmoa du Nereak, “bigarren urtea politagoa dela esan didate-eta”. Anek denboraldia amaitzerakoan erabakiko duela esan digu. Hori bai, batek zein besteak arrauna egitera animatzen dute: “Askori entzun diegu `egingo nuke´ esaten, baina gero ez dute urratsik ematen. Arraun mundukoak esku zabalik hartzekoak dira, edozein tokitan”, esaten digute itsaso txarrean hobeto moldatzen diren Ziaran ahizpek.\nKontxa modukorik ez dagoela, horretan ere biak bat datoz: “Sailkatze eguna bera berezia izan zen”. Ezin pozarren bizi izan zuten Portugaleteko banderako eguna ere, Zumaiak eskuratutako seikotik lehenengoa eta Lekeitiokoen sailkapen onena: “Isuntzakoak jauzika ikustean pentsatu genuen eurak irabazi zutela”, dio Anek. “Eta gu pozik hirugarren geratu ginelako”, Nereak. Azkenean Zumaiak lortu zuen bandera, eta horiei beste lau gehitu zien ETE Ligan eta beste bat Urumean jokatutako lagunartekoan.\n#arrauna#entrenamendu#KontxaAne ZiaranNerea ZiaranZiaranzumaia\n« [ARGAZKIAK] Arrateko jaietako argazki bildumak MEDIATEKAN ikusgai ipini ditugu Zuloagari buruzko hitzaldi zikloa antolatu dute Bilboko Arte Ederren Museoan »


Populazioen historia biologikoaren berreraiketak arkeologia, etnografia eta linguistika bezalako beste disziplina batzuren laguntza behar duela seinalatu beharra dago, eboluzio-prozesu batetik bestera (kulturala eta biologikoa) extrapolaziorik egin gabe baina, izan ere, giza substratu berbera ukan arren, ez bait doaz beti estuki lotuta (Hiernaux,1980).\nPENINTSULAREN LEHEN POPULATZAILEAK.\nPleistozenoren lehen garaietan Afrika Ekialdeko eskualdean Homo erectus formari dagozkion KNM-ER 3733 (1,5 milioi urte) eta OH 9 (1,1 m.u.) deritzen, eta hurrenez hurren Turkana eta Olduvai-n aurkituak izan ziren lehen hominidoak agertu ziren.\nHomo erectus-ek laster bete zuten Afrikako lurralde osoa, eta beren mundu tropikaletik irtenez, Iparrafrikako, Hegoeuropako, Ekialde Hurbileko, Indiako eta Ekiasiako eskualdeak populatu zituzten.\nHominido hauek, garezur luzatua eta zapala, bekoki iheskorra, aurrerantz projektaturiko aurpegia, torus supraorbitario nabarmena eta kokotsik gabeko baraila dute ezaugarritzat.\nGarezur-ormak oso lodiak dira, eta batez besteko garezur-edukiera 1000 cc-takoa da.\nBeren kokapen geografikoa dela eta, forma fosil honen aurkikuntza iparrafrikarrak garrantzi handikoak dira; izan ere, azken izoztaroetan gertaturiko itsasoen atzeratzeak, Siziliako eta Gibraltarreko itsasarteetan zeharko pasaera eta, ondorioz, italiar eta iberiar penintsulak populatzea erraztuko bait zituen, populatze horrek forma hominido iparrafrikarrek Ternifine (Algeria), Casablanca, Rabat, Salé eta Temara (Marokko) iberiar penintsularen populatzaile aurrenenekoekin duten erlazio posiblearen arazoa planteatzen duelarik.\nHomo erectus-en formen Mendebal Europako populatzea, Pleistozenoaren hastapenetan hasi zen, baina Erdi-Pleistozenoko Mindel izoztarora arte, hau da, orain dela 700.000 urtera arte, giza existentzia ez da ziurtasunez agertu.\nPleistozenoko garai honetako aztarnategi europar garrantzitsuenak honako hauk dira: Mauer, Bilzinsleben eta Steinheim (Alemania), Vértésszô*llô*s (Hungaria), Montmaurin, L`Arago, Biache-St. Vaast, Fontechevade, Le Lazaret, Orgnac, Suard eta La Chaise (Frantzia), Petralona (Grezia), Swanscombe (Ingalaterra) eta Grotte du Prinee (Italia).\nAtapuerca-ko mendizerran (Burgos) (Agirre et al.,1976) aurkiturikoak dira Iberiar Penintsulan, orain arte ezagutzen diren giza hondar zaharrenak, izan ere, Orce-Benta Micena-n (Granada) (1983) kausiturikoen dataren egiatasuna oraindik ez bait da baieztatu; berauk hasieran 900.000 eta 1.600.000 urtean artean datatuak izan ziren, hau da, Homo habilis eta Homo erectus-en arteko iragapen-etapakotzat hartu ziren.


Maiztasun Handiko Indukzioa Soldadura PCB Kontseilua Kobre Pipearekin\nKuboarekin soldatutako indukziozko PCB taula\nIndustria: Medikuntza eta Odontologia\nMaterialak: Kobrezko hodi lauak, PCB taula\nAlloy: Tenperatura baxuko soldadura itsatsi\nEkipamendua: DW-UHF-6KW-III eskuzko indukziozko eskuzabaltze makina\nTime: 8 segundotan\nCoil: Neurrira egindako bobina estalita.\nHLQ diagnostiko klinikoko ekipoen fabrikatzaile garrantzitsuenarekin harremanetan jarri zen erresonantzia magnetikoaren irudia (MRI) teknologiaren arloan berrikuntza gidatzen saiatzen ari dena.\nBerokuntza aplikazio honetan agertzen diren hodi lauak, tenperatura desberdintasun txikiekin beroa transferitzeko edo beroa gainazal batera hedatzeko erabiltzen dira.\nGure indukzioaren beroketa soluzioa Laguntza eman zion bezeroari aldez aurretik ordubete lehenago 1 orduko kobre soldadurako hodiak ekoizteko.\nDW-UHF-6kw-III Indukzioaren berokuntzako hornidura zentralarekin batera, soldadura-prozesua arrakastaz burutu da gutxi gorabehera 8 segundotan. Neurrira egindako indukziozko bobinetako bat ere erabili dugu zementuzko karearekin, bobinak kalte mekanikorik ez duela bermatzeko.\nProba egiteko, kobrezko hodiak tenperatura baxuko soldadun itsatsia duten bi almazen gainean kokatu ditugu. Indukzio berogailua erabateko errepikagarritasuna ziurtatzen du. Zikloaren denbora murriztu eta eraginkortasun handiagoa dago orain hainbat pieza aldi berean soldatu daitezkeelako.\nKategoriak Teknologiak Tags HF PCB plaka soldatzeko, maiztasun handiko PCB soldadura, indukzio soldadura, indukzio soldadura makina, indukzio soldadura pcb, indukzioko PCB plaka soldatzeko, indukzioko soldadura PCB sistema, soldadura PCB taula, PCB taularen soldadura prozesua Post nabigazioa


7.30 - HEZKUNTZA ZENTROETAN JAIETAKO SEXU-ERASO ETA ERASO SEXISTEN AURKAKO KARTEL LEHIAKETAREN OINARRIAK ONARTZEA\nHEZKUNTZA ZENTROETAN JAIETAKO SEXU-ERASO ETA ERASO SEXISTEN AURKAKO KARTEL LEHIAKETAREN OINARRIAK ONARTZEA\nGoiburua: "Leioa, eraso matxistarik gabeko hiria".\nKanpainaren helburua emakumeen aurkako sexu-erasoen aurkako jarrera agertzea eta hiritarrak gaiaren inguruan sentsibilizatzea da, indarkeria mota honekiko tolerantzia maila altua zein baxua gutxituz, jaietako testuinguruan ere bai.\nHori dela eta, hezkuntza zentroei maiatzean burutuko den lehiaketan parte hartzeko proposamena egiten zaie, kartel irabazlea 2019ko sexu-eraso eta eraso sexisten aurkako kanpainaren irudia izango delarik.\nLehiaketan Leioako hezkuntza zentro guztietako DBHko 2. mailatik batxillergo 2. mailara arteko neska-mutilek parte hartu ahal izango dute.\nEskaera Orokorra (A.1.a)\nLanak Udaleko Herritarrentzako Arreta Zerbitzuetan (udaletxean edo Gaztelubideko bulegoan) edo Gizarte Zerbitzuetan (Inaurratzaga, 1) aurkeztuko dira. Era berean, urriaren 1eko Administrazio Publikoen Admnistrazio Prozedura Erkidearen 39/2015 Legean jasotzen diren erregistroetan ere aurkeztu ahal izango dira.\nLanak aurkezteko azken eguna maiatzaren 24a izango da, goizeko 14:00ak arte, han zuzen ere.\nIzena emateko eta poposamenak egiteko epea: 2019eko maiatzaren 9 eta 10ean. (Jakinda ikastetxe bakoitzak gehienez jota 2 kartel aurkezteko aukera duela). Arestian adierazitako epetik at aurkezten diren lanak, zuzenean, kanporatuak izango dira. -.\nIrabazi duen kartelaren adierazpena: 2019eko maiatzaren 16an izango da.\n1.156/19 Dekretua, apirilaren 5ekoa, Leioako Udaleko Alkatetza-Presidentetzak emana non IV Hezkuntza zentroetan jaietako sexu-eraso eta eraso sexisten aurkako kartel lehiaketaren deialdia eta oinarriak onartzen diren.\nKartel irabazlea Leioako Udalaren webgunean eta Facebok-en bidez emango da jakitera, maiatzaren 16an. Halaber, honako sari hauek eskuratuko ditu:\nIndarkeria matxistaren aurkako tapoi bilketa kanpainan bildutako zenbatekoa duen txeke izendun bat, kartel irabazlea ordezkatzen duen hezkuntza zentroari zuzendua .\n600 euroko balioa duen sorta bat, baterako hezkuntzako materiala edo aktibitatea eta indarkeria matxistari aurre egitekoa bilduko duena, kartel irabazlea ordezkatzen duen hezkuntza zentroari zuzendua. Aipatutako sorta, 19/20 ikasturterako banatuko da.\nLehiaketara aurkeztutako kartela guztiak, saridunak zein saririk eskuratu ez dutenak ere, Leioako Udaleko Berdintasun Sailean gordeko dira, ondoren horien erakusketa publikoa egiteko xedearekin.


Katxiporretakoen saioak atzeratu egin dituzte - Eskoriatza - Goiena.eus\nKatxiporretakoen saioak atzeratu egin dituzte\nImanol Beloki Unamuno 2021-11-25 11:28\nPorrotx eta Marimotots.\nZaldibar antzokian izan behar zen egubakoitzean, Katxiporretako pailazo ezagunen ikuskizuna. Bi saio eskainiko dituzte, 17:30ean bata eta 19:00etan bestea, baina, urtarrilaren 28an egingo direla jakinarazi dute azken orduan, Eskoriatzako Udaletik.\nIrri, kantu eta dantza pandemiara egokitutako formatu txikiko ikuskizuna zen egitekoa bihar, egubakoitza, Zaldibar antzokian. Berrikuntzak izango ditu ikuskizunak; izan ere, Manuel Muñoz kiroldegian beharrean Zaldibar antzokian izango da ikuskizuna eta saio bakarra izan beharrean bi eskainiko dituzte Katxiporretakoek. Bata 17:30ean eta bestea 19:00etan. Hala ere, pandemiak eragindako ezusteko bategatik, bertan behera utzi dituzte bi saioak, eta urtarrilaren 28ra atzeratu dute.\nSarrerakin zer egin\nIaz, Katxiporretako pailazoen formatu handia antolatu zuen Eskoriatzako Udalak, beti bezala, Manuel Muñoz kiroldegian. Hala ere, sarrera gutxi saldu zituzten, pandemia puri-purian zegoelako, eta bertan behera uztea erabaki zuten. Hori horrela, ikuskizun berri batekin etorriko dira oraingoan. "Katxiporretakoek egoerara egokitu dute beraien ikuskizuna, eta formatu txikian bi saio eskainiko dituzte, Zaldibar antzokian. Guztira, 260 sarrera saldu ditugu, eta egubakoitzean, egitekoak ziren saioetarako sarrerak dituztenek bi aukera izango dituzte: sarrera gordetzea eta urtarrilaren 28an erabiltzea, edo dirua berreskuratzea. Hala nahi dutenek telefono zenbakira honetara deitu edo Whatsapp mezu bat idatzi beharko dute: 636 78 59 71 zenbakira", adierazi du Arantxa Unzuetak, Eskoriatzako Udaleko Kultura teknikariak.\nZorionak Marimotots! ikuskizunean, Porrotx eta Marimotots arituko dira soilik, Pirritx barik. Porrotx Marimototsekin elkar-tuko da parke magikoan. Amatxo Loreto duela 3 urte hil zen. Intxaurrondoa landatu zuten amatxoren oroimenez, bere agurrean. Dolua igarota, ipuin kontari, kantari, dantzan eta jolasean ariko dira. Pozik daude amatxo Loretorekin akordatzen diren aldiro irria ateratzen zaielako ezpainetan, intxaur zaporeko irria.


Ez dakigu erbesteratuez ia ezer, eta euskal historiografiak ez du horrekiko kezkarik izan | Cursos de Verano UPV/EHU\nEz dakigu ezer edo ia ezer Bigarren Mundu Gerrako euskal erbesteratuen inguruan. Dakigun apurra da errepublikazaleen taldean hartu zutela parte. Euskal historiografiak, ordea, ez du exiliatuen inguruko kezka berezirik agertu. Alde batetik, deserriratzeak frankismoarekin zerikusirik ez zuela pentsatu izan delako (zeina guztiz faltsua den) eta, bestetik, holokaustoaz hitz egin denean Alemania edo Europarne historiaz ari ginela pentsatu izan delako, eta inolaz ere Euskal Herriarena, ez baitzen gure territorioan bertatik bertara borrokatu. “Guztiz faltsua da”, dio Etxahun Galparsor Ansolak, UPV/EHUko artxibatzaile eta doktoregaiak. Bera da “El largo exilio del 39: de La Retirada del 39 a la Europa fortaleza de 2019”.\nHistorialari askok espainiar Gerra Zibila Bigarren Mundu Gerrako lehen batailatzat dute, eta milaka euskaldunek hartu zuten bertan parte. “Orain arte, euskaldunok ez dugu parte hartu Europako gatazkaren bukaeraren omenezko ospakizunetan. Baina gogoratu behar dugu Bigarren Mundu Gerra gure historiaren parte dela. Etxahun Galparsorrek 400 inplikatu identifikatu ditu, baina uste du hori izenbergaren punta bakarrik dela.\nBilbao hartu ostean eta Santoñako Itunaren ondoren, milaka euskaldunek gerran jarraitu zuten Asturias eta Santanderren, eta Kataluniako frontera egin zuten jauzi gero. “Gutxienez 6.000 gudari Frantziara pasa ziren eta, bertan, konfinamendu-esparruetan gatibatu zituzten ez zutelako euskal erbesteraturik nahi haien lurretan. Beste asko Latinoamerikan erbesteratu ziren. Bazekitenez Bigarren Mundu Gerra lehertzear zegoela, batzuk eskulan merke gisa kontratatu zituzten eta, 1939ko irailean, oraindik esparruetan zeudenak frantziar armadan izena ematera behartu zituzten. Ligne Maginotera bidali zituzten; Maginot lerroa Alemaniaren eta Frantziaren arteko mugan zegoen”.\n1940ko maiatzean, alemanen erasoarekin batera, STALAG esparruetara hauteman zituzten lehen euskaldunak. Esparru horiek “Ginebrako Hitzarmena errespetatzen zuten gutxi gorabehera eta frankistek Espainian irekitako esparruen antza zuten.\nAlemanek armada ezberdinetako 3 milioi pertsona gatibatu zituzten eta, 1949ko abuztuan, espainiar errepublikazaleak banandu zituzten (horien artean euskaldunak) eta kontzentrazio-esparruetara eraman zituzten trenez.\n1940 eta 1950 artean, Etxahun Galparsorrek bi fase ezberdintzen ditu. Lehena 1940. urtearen eta 1941. Urte amaieraren artekoa da. Maginot lerroan frantziar armadarekin borrokatu zuten euskaldunak Mauthaus esparrura lekualdatu zituzten, zeina Alemania naziko krudelena zen eta zeinetan sartuz gero heriotza zen patu bakarra. Bertan ez zegoen frankisten detekzio-esparruetan egon ohi zen bizirauteko itxaropenik. Fase horretan, ehun euskaldun sartu ziren Mauthausenen, eta horien hiru laurden hil egin ziren. Denak gizonezkoak eta ezkertiarrak ziren (CNT, Alderdi Komunista (PCE), UGT eta halakoetako militanteak), eta ez zegoen nazionalistarik, lehenago, Frantziak espainiar errepublikazaleen Latinoamerikarako deserriratzea hauspotu zuenean, Venezuela bezalako herrialdeek ez zutelako gorririk nahi.\nBestalde, Anguleman atxiloturiko espainiar errepublikazale erbesteratuak ere gogoratu ditu Etxahun Galparsorrek, mila pertsona inguru Mauthausenera bidali baitzituzten trenez. “Alemanak ere harrituta gelditu ziren zibil eta familia horien etorrerarekin, eta 14 urtetik gorako gizonezkoak hartu eta esparruetan sartu zituzten (11 euskaldun); emakumeek eta haurrek, ordea, trenean jarraitu zuten espainiar territoriora iritsi arte.\nBigarren fasean, hau da, 1942-1945 fasean, euskaldun batzuk erbesteratu zituzten Frantziaren erresistentziaren kide izateagatik. Bien bitartean, Frantzia guztiz okupatuta zegoen. Beste batzuk pilotu aliatuen erreskate-sarearen eta ihesbide-sarearen parte izateagatik kanporatu zituzten, edota ingelesen armak jasotzeko lanetan lagundu zutela, besteak beste. Erbesteratuak kontzentrazio-esparru guztietan zeuden jada. Emakumeak Raversbruck-eko esparrura eramaten zituzten. “Bigarren faseko atzerriratu gehienak (100-150 euskaldun) bizirik atera ziren, Alemaniak, preso horiek zuzenean erail ordez, langile gisa erabiltzen zituelako armagintzan. Momentu hartan Alemania gainbehera argian zegoen. Aldi berean, noski, bazeuden jada milioika judutar erail zituzten gas-kamerak. Bi dira ofizialki gas-kameretan eraildako euskaldunak. Etxaun Galparsorrek beste bi identifikatu ditu, Euskal Herrian bizi zen judutar taldeaz gain.\nBertsio ofizialaren arabera, Kultura Ministerioaren 2008ko txostenari jarriki, 186 erbesteratu euskaldun zeuden, baina “banakoen jaiotze-tokiari egiten zaio men. Denok dakigu Espainiako eskualde ezberdinetako migratzaile ugari euskaldunak zirela jada urtetan hemen aritu zirelako lanean; horregatik, kopuru hori handitu beharko genuke”.\nEtxahun Galparsorrek, gainera, erroldan agertzen ez den talde bat detektatu du. Identifikaturiko 238 pertsonei 40 gehitu behar dizkiegu, zeinez ez dakigun ezertxo ere. Beste 9k baliteke trenetik ihes egin izana eta beste 12 horiek Stalag esparruetan jarraitu izana. Erbesteratu izaera purua dutenez gain, Etxahun Galparsorrek gogora ekarri ditu fusilatuak, torturatuak, Francoregana eraman zituztenak, desagertuak, Hendaian bortxazko lanak burutzera kondenaturikoak, Frantzia okupatuan atxilotu zituztenak eta bortxazko lan-esparruan gatibaturikoak.


free Datazio line - BIDEO-TXATA. Online Dating!\nfree Datazio line\nKasu honetan, bertan behera utziko dugu online Datazio\nONLINE Dating bat da, guztiz doan Datazio gune hori aurkitzen lagunduko dizu zure gogoko pertsona, baita lagun berriak aurkitzekoZoritxarrez, adina, abiadura handiko, goi-teknologiako Internet, jende gutxiago dira, elkarrizketa ireki, bizitza errealean.\nKopurua tokietan bat bete ahal izango duzu ordezkari kontrako sexu du nabarmen jaitsi da.\nBihurtu da zailagoa betetzen neska bat edo mutil, kalean, Parkean edo kafetegi batean. Gero eta gehiago, maiz, orain, gure bigarren erdia dugu, aldi berean, bere lagunak lagundu.baina badira kasuak, eta, oso maiz, nahiz eta artean ezagunak, lagunak eta beren lagunak, pare bat ez da zuretzat egokia. Internet bihurtu zen txiki, nonahi, free, aurkituko duzu pare bat, ez utzi zure erosotasuna zona. Bat Uharte txiki honetan, mundu bat non egingo dugu, zalantzarik gabe, bazkide bat aurkitu bihurtu free Datazio gune.\nZailtasunak badituzu komunikatzeko jende berria gunean, edo ez dakit nola, elkarrizketa bat hasteko edo horiek betetzen, ondoren, begirada bat hartu behar duzu gure Zoriontasuna blog, eta erabili ahal izango duzu gure Dating aholkuak eta trikimailuak harremanetan konektatuta.\nÜcretsiz görüntülü sohbet insanları bir araya getiren web kamerası aracılığıyla\nargazki topaketak non neska bat bete esploratzen online chat erruleta izen-ematea gabe neska online bete behar duzu bideo-txata bikote biluzik Datazio bideoak Free chat zure telefonoa for free bideo Datazio guneak Datazio chat


Emakumeenganako indarkeria gure erakundeetan eta gure erakundeetatik kanpo. Aurrerapausoak eta egiteke dauden erronkak. | Fundación EDE Fundazioa\nEmakumeenganako indarkeria gure erakundeetan eta gure erakundeetatik kanpo. Aurrerapausoak eta egiteke dauden erronkak.\nEmakumeenganako indarkeria gure erakundeetan eta…\nIrudia: Alex Carrascosa.\nEmakumeen aurkako indarkeriaren kontzeptua gero eta ezagunagoa da, eta gure erakundeetan entzungai ditugun diskurtso askok aipatu eta barneratu dute. Nazio Batuen arabera, emakumeen aurkako indarkeria esaten zaio “sexua oinarri duen indarkeria-egintza oro, emakumeei kalte edo sufrimendu fisiko, sexual edo psikologikoa eragitea ekar dezakeena, bai eta egintza horien mehatxuak, bortxak edo askatasuna bidegabe kentzea, bizitza publikoan nahiz bizitza pribatuan gertatzen bada ere”.\nHalaber, gure ustez, bazterketa mota bat da, eta horrenbestez, giza eskubideen urraketa bat. Halaber, emakumezkoen eta gizonezkoen artean historikoki desberdinak izan diren botere-harremanen adierazpen bat da, bizitza publikoan eta pribatuan. Zentzu horretan, emakumeen aurkako indarkeria gure sisteman bizi dugun desberdintasun-egoerako ondoriorik muturrekoena dela ohartzen hasten gara: gaizki banatutako zaintza-ardurak, emakumezkoen kutsua duten sektoreak eta gaizki ordaindutakoak, emakumeen mugikortasun profesionala mugatzen duten zoru itsaskorrak, soldata-arrakalak, eta abar.\nJakin badakigu emakumeen aurkako indarkeria ez dela kultura baten, erlijio baten, gizartearen barruko emakume-talde baten, herrialde baten edo kontinente zehatz baten kontua soilik. Badakigu zehatza dela, bai eta unibertsala ere, munduko eskualde, herrialde eta kultura bakar batean ere ez baita lortu emakumeak indarkeriatik libratzea.\nHalaber, maiz entzuten ditugu munduan gertatzen diren emakumeen aurkako zenbait indarkeria moduri buruzko datuak, besteak beste, hauei buruzkoak: indarkeria fisikoa eta sexuala, min eta gehiegikeria psikologikoa eta emozionala, emakumezkoen genitalen mutilazioa, sorginkeria eta aztikeria salaketen ondoriozko gehiegikeria, ohore-arrazoiengatik hildako emakumeak eta neskatilak, emakumeen eta neskatilen salerosketa, neskatoen hilketa, neskatoen bortxazko ezkontzak eta ezagutzen ditugun beste praktika ugari. Datu horiek aurrean ditugunean kontzientziak astintzen zaizkigu. Eta badakigu datu horiek ez dutela emakumeen aurkako indarkeriaren arazoaren hedadura osoa aintzat hartzen. Beraz, erakundeetara gerturatu ez diren emakumeen errealitatearen berri ez digute ematen: salatu ez duten emakumeak edo indarkeriari beste bide batzuen bidez aurre egin diotenak (familiaren, lagunen, komunitatearen babesa, etab.).\nArlo horretan, erakundeak tresnak (legeak, adierazpenak, hitzarmenak, protokoloak eta abar) garatzen ari dira, emakumeen aurkako indarkeria desagerrarazten eta biktimak artatzen gero eta egokiagoak izan nahi dutenak. Gaur egun, genero-indarkeriaren biktimen ordaintzarako eskubidea sakon jorratzen ari dira. Nazioartean aitortutako giza eskubide bat da, horrek berekin dakarren guztiarekin. Eta, era berean, gertuko etorkizun batean heldu beharreko erronkak berriz zehazten ari dira, 4/2005 Legea, Euskal Autonomia Erkidegoko Emakume eta Gizonen Berdintasunari buruzkoa, aldatzeko Legearen aurreproiektuak erakusten digun bezala. Erronka batzuk izango dira, besteak beste: emakumeen eta gizonezkoen arteko arazo sistemikoaren eta unibertsalaren baitan emakumeen aurkako indarkeriaren kokapenari buruzko ikuspuntu partekatua bermatzea; biktimen eskubideen neurrietan salaketaren eta ikuspuntu polizial-judizialaren ikuspuntua gainditzea; intersekzionalitate-ikuspuntua txertatzea, biktima orok erabateko arreta, doakoa eta kalitatekoa izatea bermatuz, bere egoera pertsonala, soziala eta administratiboa gorabehera, eta batez ere, zaurgarritasun-egoera handienean daudenak.\nErakundeetan urratsak ematen ari gara emakumeen aurkako indarkeria oso-osorik ulertzeko eta hari heltzen saiatzeko, iristen zaizkigun datuak hobetzen laguntzeko eta lehen aipatutako erakundeek emandako aurrerapenak gure egiteko. EDEren erakunde multzoan 15 urte baino gehiago daramatzagu zorrotz lan egiten, zenbait estrategiaren bidez, emakumeen aurkako indarkeria desagerrarazteko aurrerapausoak emateko.\nAlde batetik, gure estrategiaren ardatza da erakundearen barruan indarkeria matxistako egoerei aurrea hartzea eta egoera horiek artatzea. Zentzu horretan:\nurtean, Zuzendaritzak sexu-jazarpeneko eta sexu-arrazoiagatiko egoerei aurrea hartzeko eta egoera horiek artatzeko jokabide-kodea onartu zuen, bai eta EDE osatzen duten erakundeen baitan izandako salaketak biltzeko eta tratatzeko ardura duen aholkularitza konfidentziala ere.\njokabide-kodea eta barne-salaketako prozedura hedatzeko eta aurkezteko saioak egin ziren, eta harreretan aurkeztu zen.\nlangileei zuzendutako prestakuntza eman zitzaien zenbait gairen inguruan, hala nola autodefentsa feminista, mikromatxismoak eta maskulinitate berriak.\nErakunde osoarentzako sentsibilizazio-kanpainak egin dira azaroaren 25aren, Emakumeen aurkako Indarkeriaren Nazioarteko Egunaren, bueltan, 2008tik hasita urtero.\nGizonezko langileen taldeak sortu ziren, emakumeen aurkako indarkeriaren kontrako jarrera hartu eta manifestatzeko.\nHalaber, programak eta zerbitzuak sortu dira, genero-indarkeriako egoeran dauden emakumeak hautemateko eta artatzeko, nerabeei eta gazteei zuzendutako prebentziorako edo lan-esparruan emakumeen enplegagarritasuna hobetzeko, hala nola Emaktivaren bidez.\nHala ere, emakumeen aurkako indarkeria gure gizarte heteropatriarkalaren egiturazko desberdintasunaren ondorio dela uste osoa dugunez, gure Berdintasun Planen eta Orekatuz Batzordearen (EDEko Emakumeen eta Gizonen Berdintasunerako batzordea) baitan, 2012tik zenbait ekintza garatu dira, xede hauekin:\nerakundea osatzen duten pertsonei emakumeen eta gizonen arteko berdintasunari buruzko prestakuntza eta sentsibilizazioa.\nemakumeak ahalduntzea, lidergorako gaitasunak garatuz eta lidergoari dagozkion ardura-postuetarako sarbidea.\nbarne- eta kanpo-komunikazioa berdintasun-irizpideekin.\nbizitza pertsonala, familiarra eta lanekoaren arteko bateratze arduratsua kudeatzea.\nberdintasunaren alde eta emakumeen aurkako indarkeriaren kontra lan egiten duten erakundeen sareekin (Bai Sarea, Emakumeok Bidean, Gizatea…) praktiketan parte hartzea eta praktikak partekatzea.\nGure proiektuetan, programetan eta zerbitzuetan, besteak beste, genero-ikuspuntua txertatzea.\nEDE Fundazioan Genero Aholkularitza sortzeari esker, erakundean eta beste erakunde publiko eta pribatu batzuetan berdintasun-estrategia garatu ahal izan da, planak eta erakundeen arteko esku-hartze edo lankidetza prozesuak egiten eta ezartzen lagunduz, emakumeen eta gizonen arteko berdintasunaren esparruan prestakuntza eta ikerketa babestuz eta ikuspuntu feminista txertatuz.\nEtorkizuneko erronkatzat dugu, besteak beste, aurrerapausoak ematen jarraitzea, gure berdintasun-planak eta beren printzipioak erakundearen estrategian sakon sartzen jarraitzeko, berdintasunaren eta indarkeria matxistaren esparruan programak eta zerbitzuak berritzeko edo sektoreko edo beste sektore batzuetako erakundeekin batera gizarte-salaketari heltzeko. Halaber, ez dugu ahaztu erakundeen egunerokoan indarkeria-adierazpen sotilagoei edo gizartean horren ikusgarriak ez diren adierazpenei erreparatzea. Intentsitate txikiko jokabidetzat har daitezke, naturalizatutzat, legezkotzat eta ezkutukotzat, eta gizonek, printzipio eta balio matxistak dituztenek, kontzientzia handiagoa edo txikiagoa izan dezaketenek, emakumeen gainetik beren agintea eragiten jarraitzeko. Horixe da sektoreko gure erakundeetarako, hala nola gurerako, erronka nagusia, emakumeen aurkako indarkeria desagerrarazten aurrerapausoak eman nahi baititu, bai eta berdintasuna lortzeko ere.\nEDE Fundazioko berdintasun-arduraduna eta aholkularia, generoan aditua


Pottoka urdinaren ibilbidea - Wikipedia, entziklopedia askea.\nPottoka urdinaren ibilbidea\nPottoka Urdinaren bide-marka\nPottoka Urdinaren ibilbidea (edo Xareetako ibilbidea) Euskal Herrian kokatzen den Xareta bailarako lau herriak zeharkatzen dituen ibilbidea da. Ainhoa, Sara, Urdazubi eta Zugarramurdi herrietako plazetatik pasatzeaz gain eskualdeko hiru kobazulo garrantzitsuenak zeharkatzen ditu: Ikaburu (Urdazubi), Sorginen Lezea (Zugarramurdi) eta Sarako historiaurreko lezea.\nIbilbide zirkularra Pottoka Urdin baten bidez markaturik dago, guztira 36,4km izanik desnibel txikiarekin. Ibilbidearen zatirik ezagunena Urdazubi, Zugarramurdi eta Sarako lezeak elkartzen dituena da, Kontrabandisten Bidea bezala ezagutzen dena. Izen horren zergatia, Frantziar eta Espainiar estatuko muga gainditzen duelako bideak eta kontrabandorako erabili ohi zen. Ibilbide honek 7.2km-ko distantzia du eta haritz, gaztainondo eta pinuez osaturiko basoak zeharkatzen ditu.\nIbilbidea zirkularra den heinean hainbat abiapuntu izan ditzake. Osotara ibilbide osoa egiteko 8 ordu eta erdi - 9 ordu bitarte behar dira. (Ibilbide ondoan dauden leizeak bisitatuz gero, askoz ere denbora gehiago beharko da).\nIbilbide osoan zehar pottoka urdinaren sinboloak topatuko ditugu eta haiek markatzen duten bidea.\nPottoka Urdinaren ibilbidearen mapa\nUrdazubi - Ainhoa: 7 km (2 ordu inguru). Ibilbidearen zati honen hasiera errepidetik joan beharra dago tarte batez. Urdazubiko leizeak ez dira urruti geratzen. Une batean, errepidea utzi eta basora pasatzen da bidea.\nAinhoa-Sara: 12.5 km (3 ordu eta erdi).\nSara- Zugarramurdi: Ibilbide zati honek bi tarte bereizi ditu. Lehena Saratik Sarako Leizetara doana da (8,5 km - 2 ordu eta erdi). Bigarrena Sarako Leizetatik Zugarramurdira doana (3.5 km - ordu bete).\nZugarramurdi-Urdazubi: 5.3 km (ordu bete inguru). Ibilbideko zatirik motzena da. Nahi izanez gero, Zugarramurdiko leizeak bisitatu daitezke.\n↑ (Gaztelaniaz) «NAVARRA/LABORT: Tramo Sendero Xareta o Ruta de la Pottoka Azul» Wikiloc | Rutas del Mundo (Noiz kontsultatua: 2020-02-24).\n↑ «RUTA DE LA POTTOKA AZUL» www.navarrincon.com (Noiz kontsultatua: 2020-02-24).\nOrriaren azken aldaketa: 31 abuztua 2021, 12:49.


AGINDUA, 2020ko maiatzaren 14koa, Osasuneko sailburuarena, zeinaren bidez Lehendakariari eskatzen baitio Euskadiko Herri Babeseko Plana, Larrialdiei Aurregiteko Bidea (LABI), modulatzeko, osasun-zaintzako fase berrira egokitzeko.\nSegurtasuneko sailburuaren 2020ko martxoaren 13ko Aginduaren bidez erabaki zen (martxoaren 14ko EHAA, 52. zk.), Osasuneko sailburuak eskatuta, Euskadiko Herri Babeseko Plana, Larrialdiei Aurregiteko Bidea (LABI), formalki aktibatzea, COVID-19aren hedapenak eragindako osasun-alertak sortutako egoeraren aurrean.\nLarrialdia zuzentzea eta koordinatzea, printzipioz, Segurtasuneko sailburuari dagokio, Larrialdiak Kudeatzeko Legearen testu bategina onartzen duen apirilaren 27ko 1/2017 Legegintzako Dekretuak 11.h) artikuluan ezartzen duenaren arabera. Manu horrek aurreikusten duenez, 35. artikuluan jasotako kasuan, hondamendiko larrialdi-egoeraren deklarazioaren aurrean, Lehendakariak bere gain hartuko du larrialdi-jarduera guztien zuzendaritza, eta zuzenean bere mende geratuko da Euskadiko Herri Babeseko Planaren antolamendu-egitura. Halaber, «Larrialdiei aurregiteko bidea (LABI)» deritzan Euskadiko Herri Babeseko Plana onartzen duen ekainaren 24ko 153/1997 Dekretuak eranskinean eta, zehazki, IV. tituluan jasotzen duenez, Lehendakariak bere gain har ditzake babes zibilaren goi-zuzendaritzako eta hura koordinatzeko eginkizunak, arrisku-egoera edo izandako kalteak asko hedatu direla edo oso larriak direla ikusita, Lehendakariak larrialdiaren zuzendaritza bereganatzen duenean.\nAurrekoan oinarrituta, eta Lehendakariaren martxoaren 13ko 6/2020 Dekretuaren bidez (martxoaren 14ko EHAA, 52. zk.), Lehendakariak Euskadiko Herri Babeseko Plana, Larrialdiei urregiteko Bidea (LABI), zuzentzeko eskumenak bereganatu zituen, COVID-19aren hedapenak eragindako osasun-alertak sortutako egoeraren aurrean.\nUne horretatik aurrera, Lehendakariak bere gain hartzen ditu Euskadiko Herri Babeseko Plana, Larrialdiei Aurregiteko Bidea (LABI), jasota dauden larrialdi-jardueren koordinazioa eta zuzendaritza bakarra, COVID-19aren hedapenak eragindako osasun-alertak sortutako egoeraren aurrean.\nPandemia bi hilabetez kudeatu ondoren, haren bilakaeraren egungo adierazleek diote egun geldiarazte- eta gutxitze-fasean gaudela (esaterako, oinarrizko birsorkuntza-zenbakia (R0) 1,75 zen zuzendaritza-batzordea sortu zen egunean, eta 0,77 ingurura jaitsi da 2020ko maiatzaren 11n). Horren azken helburua da, lehenik, kurba epidemiologikoak berriro goranzko joerarik ez izatea, eta, bigarrenik, izaera finalistarekin, normaltasun-egoera batera itzultzea, askatasun indibidual eta kolektiboari gutxiago eragingo dioten prebentzio-neurriekin.\nNabarmendu behar da gure erkidegoaren lurraldean normaltasun berrirako trantsizio-prozesuaren I. fasera igaro garela, maiatzaren 9ko SND/399/2020 Aginduak ezartzen duenaren arabera. Agindu horren bidez, alarma-egoera deklaratu ondoren ezarri ziren Estatu mailako zenbait murrizketa malgutu dira, normaltasun berrirako trantsiziorako Planaren I. fasea aplikatuz.\nLehendakariaren maiatzaren 10eko 8/2020 Dekretuaren bidez, Espainiako Gobernuarekin adostutako aldaketak, zabaltzeak eta murrizketak ezarri dira, alarma-egoera deklaratu ondoren ezarritako murrizketak malgutzearekin lotuta, Normaltasun Berrirako Trantsiziorako Planaren I. fasea aplikatuz, neurri horiek osasun-larrialdiak Euskadin izan duen bilakaerara egokitze aldera.\nHorren guztiaren arabera, osasun-larrialdiko fasea gainditutzat jotzen da, zeinaren helburu nagusia osasun-sistema ez kolapsatzea baitzen. Orain, osasun-zaintzako fase bati ekin behar zaio, eta fase horren helburua da epidemia geldiaraztea eta gutxitzea, kasuak eta kontaktuak kudeatuz.\nHorregatik guztiagatik, Osasun Sailaren egitura organikoa eta funtzionala ezartzen duen apirilaren 11ko 80/2017 Dekretuaren 4. artikuluak organo honi emandako eskumenen arabera, Lehendakariari eskatu behar zaio, martxoaren 13ko 6/2020 Dekretuaren arabera horretarako eskumena duen agintaritza den aldetik, Euskadiko Herri Babeseko Plana, Larrialdiei Aurregiteko Bidea (LABI), modulatzeko Segurtasuneko sailburuaren 2020ko martxoaren 13ko Aginduaren bidez aktibatua, orain hasiko den osasun-zaintzako fasera egokitze aldera.\nBakarra. Lehendakariari eskatzea Euskadiko Euskadiko Herri Babeseko Plana, Larrialdiei Aurregiteko Bidea (LABI), modulatzeko, orain hasiko den osasun-zaintzako fasera egokitzeko. LABI plana Segurtasuneko sailburuaren 2020ko martxoaren 13ko Aginduaren bidez aktibatu zen, COVID-19aren hedapenak eragindako alerta epidemiologikoari aurre egiteko.\nVitoria-Gasteiz, 2020ko maiatzaren 14a.\nIkus: 6/2020 DEKRETUA, martxoaren 13koa, Lehendakariarena, zeinaren bidez Lehendakariak Euskadiko Herri Babeseko Plana-Larrialdiei Aurregiteko Bidea-Labi zuzentzeko eskumenak bereganatzen baititu, Covid-19aren hedapenak eragindako osasun-alertak sortu duen egoeraren aurrean.


Orokorrean, urtero ematen da neguko sasoiz sasoiko epidemia\nSasoiko hiru gripe mota daude: A, B eta C\nGripea gaixotasun infekzioso akutua da eta arnas aparatuan du eragina, sintoma orokor ezagunak sortuta. Agerraldi edo boladetan ematen da, negu bakoitzean hainbat aldiz, eta mundu osora zabaltzen da.\nGaixotasun mugatu eta arina izaten den arren, larritzeko arriskua dago eta heriotza ere eragin dezake hurrengoen artean: adinekoak, gaixo kronikoak, edo arnasaren, bihotzaren eta besteren gaixotasunen bat dutenak.\nGripea influentzaren birus batek eragindakoa da.\nGaixo gehienek gripea dutenen eztularen edo usinaren tantatxoak inhalatzean hartzen dute gripea. Zuk ere hartu dezakezu birusa daukan zerbait ukitutakoan ahoa, sudurra edo begiak ukitzen baduzu.\nHeldu baten koadro klinikoan hurrengo sintomak daude: eztula, sukarra, buruko mina, eztarriko mina eta sudurraren mukositateak. Zenbaitetan sabeleko mina, idorreria, muskuluetako mina, goragaleak eta okak agertu daitezke. Gripea zaildu daiteke, lehen mailako pneumonia birala edo bakterien gain infekzioaren bidezko pneumonia eraginda.\nGripea dela eta, arazoak edukitzeko arrisku handian daudenek medikuarenera joan behar dute hura hartuz gero. Ez da proba gehiago egin behar. Gripea detektatzeko azterketa bat dago. Sudurraren edo eztarriaren jariakin baten lagina hartuta egiten da. Gehienetan, azterketa horren emaitzak arin lortu daitezke. Azterketa tratamendu antibiral onena agintzeko lagungarria izan daiteke medikuarentzat.\nKasu gehienetan, nahikoa da sukarraren nahiz muskuluetako eta buruko minaren tratamendu sintomatikoa egitea. Horretarako, hobe dugu parazetamola erabiltzea.\nNolabaiteko atsedena eta hidratazio ona komenigarria da. Azken urteetan gripearen biruserako hainbat botika antibiral prestatu dira. Sintomen iraupen eta intentsitatea murrizteko botika efikazak izan arren, batez ere hura hasi ostean artatzen hasi bada, orain arte ez da egiaztatu gripearen zailtasun serioak murrizten dituzten. Hori dela eta, orain arte ez da haien erabilera orokortu.


Barkamenaren onurak harreman batean - Laguntza Ezkontzan Barkamenarekin\nSexu Bereko EzkontzaIntimitate Emozionala EzkontzanEstatuaren Dibortzio LegeakLaguntza Ezkontzan BarkamenarekinEzkontza Lizentzia LortzeaSexu Bereko LegeakIdeia Eta Aholku ErromantikoakEtxeko LankidetzakEtxeko BiolentziaDibortzioa Aurkitzeko Prozesua\nNagusia / Laguntza Ezkontzan Barkamenarekin / Barkamenaren onurak harreman batean\nBarkamenaren onurak harreman batean\nezkontza ondoren maitasuna\nZergatik da funtsezkoa barkamena\nHarremanetarako barkamenduaren onurak\nBarkamena sendatze emozionalerako bidea ireki dezake\nBarkamenaren beste onura batzuk\nBarkamena harreman osasuntsuetarako lehen eragilea da. Barkamena praktikatzeko ohitura duten bikotekideek harreman erromantiko luzeagoak eta oso pozgarriak izateko aukera handiagoa dute. Izan ere, ikerketek iradoki dute baldintzarik gabeko barkamena praktikatzen duten pertsonek bizitza luzea izateko probabilitate handiagoa dutela.\nArazoa atzean utzi ondoren, barkamenduaren onura ugari badituzu, funtsezkoa da barkamena harreman batean betetzen duen papera ulertzea. Agian ez dirudi hori, baina barkamena harreman osasuntsu baten gakoetako bat da, batez ere gizakiak akatsak egin behar dituelako noiz edo noiz.\nDenok banakakoak gara, eta bakoitzak bere ikuspuntuak eta pentsamoldeak ditu. Era berean, guztiok akatsak gara eta akatsak egiten amaitzen dugu ezinbestean, batez ere min hartuta gaudenean. Horrek norbaiti gehiegi tratu txarrak emateko aitzakia ematen ez duen arren, harremanean dagoen beste pertsona barkatzeko arrazoia ematen du. Sakon estimatzen duzun norbaitekin harreman luze eta osasuntsua izan nahi baduzu, barkatzeko gaitasuna landu beharko duzu.\nBarkamenaren hainbat onura fisiko eta mental daude, hala ere, ba al dakizu harremanek barkamenduaren onurez ere gozatu dezaketela?\nBarkamena aldizka praktikatzen duten bikoteek portaeraren erregulazio handiagoa erakutsi dute. Gainera, bikotekidearekiko motibazio positiboa ere erakusten dute, eta horrek esan nahi du nahigabeko portaera izan edo nahigabea eduki beharrean kasua bertan behera uzten dutela. Ez hori bakarrik, gorroto, zigor eta etsaitasun gutxiago dakarren harreman positiboa mantentzeko lan egiten dute.\nZure bikotea barkatzeko prozesuan zaudenean, bera ere lotsatzen hasten da eragiten dizuten minagatik. Lotsa ahultasunagatik azaleratzen da. Norbait haserretzen edo minduta dagoenean, bere erantzunetan nahiko agerian dago eta horrek beste pertsona ere haserretu eta mindu egiten du eta, ondorioz, zikloak aurrera jarraitzen du. Hala ere, bizkarreko mina bultzatzen dugunean eta ulermenari bide ematen diogunean, emaitza bi aldeetatik zaurgarritasunari irekitako harremana da. Bikotekidearekin enpatizatzen garenean eta mina edo min sentitzen dugunean asmatzen dugunean, orduan benetan barkatu eta askatu ditzakegu gure bihotzak, aldi berean, bikotekideekin dugun lotura sendotzen dugun bitartean.\nHainbat ikerketek erakusten dute barkamenak lesio emozionalak sendatzeko bidea ireki dezakeela. Harremanetan barkatzeak dakartzan beste abantaila batzuen artean ere elkarren arteko enpatia ahalbidetzea eta erlaziozko erresilientzia sustatzea daude. Azken batean, harremana sendotzen du. Pentsamendu positiboak berreskuratzeaz gain, barkamena ere portaera eta sentimendu positiboak berreskuratzen ditu. Beste modu batera esanda, barkamena arazoa gertatu aurretik zegoen egoerara berreskura dezake.\nBarkamenak portaera positiboen aurrean dituen onurak harremanetatik kanpo daude; barkamena ongintzako dohaintzekin, boluntariotza handitzearekin eta antzeko jokabide altruistekin lotzen da. Barkamena onuragarria da bihotzarentzat. Barkamena odol-presioarekin, bihotz-taupada txikiagoarekin eta estresa arintzearekin lotuta dagoela iradoki da. Ondorioz, barkatzeak epe luzeko onurak eman diezazkioke zure bihotzari ez ezik zure osasun orokorrari.\nBarkamena osasunaren alderdi desberdinekin modu positiboan lotu behar da; kexa somatikoak, nekea, loaren kalitatea, sintoma fisikoak eta erabilitako sendagaiak. Ondorioz, depresioaren sintomak bezalako efektu negatiboak murrizteak, gatazken kudeaketa eta espiritualtasuna indartu zituen. Barkamenak estresa arintzeko aukera ere ematen dio eta horrek, oro har, osasunean eragin handia du.\nHarreman batean barkamena eta barkamena, oro har, onuragarriak dira gorputzerako eta bururako, eta hori nahikoa arrazoi da minari eta haserreari utzi eta beste pertsona barkatzeko lan egiteko.\nGogoratu barkamena jendeak haserrea eta mina askatzen laguntzen duen prozesua dela, besteekiko ahulagoak eta indartsuagoak sentitzen diren bitartean. Gogoan izan portaera lotsagarria ez dela onartu behar, eta, gainera, ez da bestearen portaerarekin ados jartzea. Hala ere, barkamena nahigabearen eta gorrotoaren etengabeko zikloa hausteko aukera ematen du eta pertsona bat aurrera ateratzen laguntzen duen lasaitasuna ekartzeko aukera ematen du. Ez ahaztu barkamena ahalegina eta denbora eskatzen duela eta barkamena lantzea harreman zoriontsu eta osasuntsu baten oinarria dela.\ndibortzioa negoziatzeko taktikak\n50 bandera gorritan datatua\nZure ezkontzak iraungo duela sinatzen du


Ofiziala da: Gmail erabiliz gero, ez espero inolako pribatutasunik | Teknopataren txokoa\n2013(e)ko abuztuak 15 Teknopataren ajeak 2 iruzkin\nGooglek Gmail posta elektroniko zerbitzua ireki zuenetik, errezelo handiak sortu ziren erabiltzaileon mezuon pribatutasunaren inguruan.\nGooglek argi esan zuen hasieratik: ‘doako’ zerbitzuaren truke, mezuak automatikoki eskaneatuko zituela, hitz gakoen bila, erabiltzaile bakoitzari haren interesen araberako publizitatea eskaini eta hartara zerbitzuaren kostuak ordaindu eta errentagarritasuna ere lortzeko.\nGooglek espresuki onartu du bere erabiltzaileek ‘ez luketela pribatutasunik espero beharko’\nGoogleren mezu ofiziala, hala ere beti izan da: Lasai, zuen intimitatea salbu dago. Mezuen azterketa hori makinek soilik egingo dute. Inola ere ez da egongo aukerarik gizaki batek Gmail bidezko mezuak irakurtzeko. Makinek ikusiko dituzte soilik, eta hitz gako jakinen bila.\nBada, Kaliforniako Consumer Watchdog kontsumitzaileen elkarteak salatu duenez, Googlek publiko eta espresuki onartu du, epaitegi baten aurrean “inork ez lukeela inolako pribatutasunik espero beharko mezuak gmailera bidaltzean”. Mundu osoan 425 milioi lagunek erabiltzen dute -dugu- Gmail posta zerbitzua.\nAitormen hori, esan bezala, epaitegietan egin dute Googleren abokatuek, interneteko erraldoiak Estatu Batuetako NSA zaintza agentziak bertako zein mundu zabaleko hiritarren gainean egindako espioitza masiboan jokatu duen paperaz galdetu ondoren. PRISM auzian jakin denez, Googlek, eta informatikaren munduko beste hainbat erraldoik, ateak zabaldu zizkieten NSAko agenteei beren erabiltzaileen komunikazioak aztertzeko, “azterketa automatikoa soilik” arau hori apurtuz.\nLarriena, Googlek bere praktikak zuritzeko erabiltzen duen argudioa. Natural-natural esan du (itzulpen librea):\n“Kolega profesional bati gutuna bidaltzen dion norbait ezin da harritu gutun hori hartzailearen idazkariak ireki eta irakurtzen badu. Era bertsuan, webmail zerbitzua erabiltzen duena ezin da harritu zerbitzu hornitzaileak bere komunikazioak prozesatzen baditu bidalketa prozesuak dirauen bitartean”.\nConsumer Watchdog eta beste batzuek berehala nabarmendu duten bezalaxe, Googleren abokatuek erabilitako konparazio hori erabat aldrebesa da. Gmail erabiltzen dugunean, bera posta zerbitzua da, eta ez hatzailearen idazkaria. Gure gutunak postetxera eramaten ditugunean, inola ere ez dugu nahi -ezta espero ere- postariek gure mezuak irakurtzea, eta horixe da Gmail egiten ari dena.Â\nEta orain? Gmail erabiltzen jarraitu ala ez?\nHori norberaren erabakia da, noski, ondo baloratu beharrekoa. Balorazio hori egiteko, hona gako batzuk:\nEz dago zalantzarik, Gmail oso zerbitzu ona da alde teknikotik begiratuta. Eta zerbitzu gehienak euskaraz ere eskaintzen ditu. Baita Googlek eskaintzen dituen beste guztiak ere.\nDirutan ordaintzen ez badira ere, ez dira doakoak. Erabiltzearen truke, multinazionalaren esku jartzen duzu bertara igotzen duzun guztia: zure posta, zure dokumentuak, zure agenda, zure kontaktuak… Dirutan ordaintzen dugunean bezalaxe, ondo pentsatu behar da prezio hori garestia ote den. Beharbada merezi dizu urtean euro gutxi batzuk gastatu eta trukean zure intimitatea zeurea izaten jarraitzea.\nGmailen urrezko kaiolatik atera nahi izanez gero, badira alternatibak. Boteprontoan, eta asko pentsatu gabe, hona gutxi batzuk:\nParanoikoentzat egokiena, domeinu (eta hosting) bat erosi eta bertan posta zerbitzari propioa konfiguratzea. Hartara zeu izango zara zure postaren jabe, edo zure koadrillarena, inori azalpenik eman beharrik gabe.\nBeste aukera bat da internet hornitzaileek ematen dituzten zerbitzuak erabiltzea. Euskaltelek eta beste batzuek doako emaila eskaintzen dute. Bizkaiko Foru Aldundiak ere horrelako zerbitzu bat eskaintzen du, bizkaia.eu. Soluzio azkarra izan daiteke, baina arazo batzuk baditu:\nInoiz internet hornitzailea aldatuz gero, zure posta galtzea\nPribatutasun kontuak oso argi ez geratzea. Administrazioak oso erraza du hornitzaile hauek erabiltzaileen datuak erakustera behartzea\nZerbitzu seguruak erabiltzea. Badira Gmailen antzeko beste zerbitzu batzuk, teorian gutxienez erabiltzaileen pribatutasuna dutenak helburu nagusi gisa:\nLavabit zerbitzuak oso itxura ona zeukan, baina Estatu Batuetako gobernuak ixtera behartu du jabea, “Amerikako herriaren kontrako krimenetan konplize izatearen” akusazioa jasotzeko mehatxatuz, haiekin ez kolaboratzeagatik.\nFastmail. Ordainpeko zerbitzua da (5$ urtean). Baina gogoratu Gmail ere ez dela doakoa!\nZohomail. Oso itxura ona du, eta Gmailen antzeko zerbitzu gehigarriak ere eskaintzen ditu (Docs…). Dohainik da helbide gutxi behar badituzu… baina zeure domeinu propioa izatea eskatzen dizu. Enpresa eta elkarteentzat egokia.\nEta? Zer diozue? Gmail erabiltzen jarraituko duzue? Alternatibaren bat probatuko duzue?\nMaite GoÃ±i, Mikel Iturria eta Gorka Julio izan …\nPingback: Bitacoras.com\t2013(e)ko abuztuak 15\nMarkel\t2013(e)ko abuztuak 16\nAzkenean gure datuen benetako kontrola edukitzea zihurtatzen duen modu bakarra guk geuk gure zerbitzari propioan instalatutako sistemak erabiltzea da.\nHortik aurrera datu horien gain kontrola duten zerbitzu edo enpresen inguruan dugun konfidantza sartzen da jokoan.\njoxe\t2013(e)ko abuztuak 21\nZuzeun utzi dituzten erantzunetan, beste pare bat alternatiba ere topa daitezke:\nRiseUp, Seattleko anarkistek sortutakoa\nOpenmailbox.org erabiltzaileen informazioaren pribatutasuna babesten duen e-posta zerbitzua eskaintzen du. Software libreko aplikazioak erabiltzen ditu, euskaraz dago, biltegiratze-kuotarik ez du eta doakoa da\nMila esker Markel, Iker eta Alexi ekarpenengatik!\nPingback: Pare bat aukera seguru edo pribatuagoak zure posta elektronikorako | Teknopataren txokoa\t2020(e)ko maiatzak 2


Eta zu, frikia al zara? Friki Harrotasunaren Eguna ospatuko dugu | Euskaltel Blog\nEta zu, frikia al zara? Friki Harrotasunaren Eguna ospatuko dugu\nBadakizu maiatzaren 25a Friki Harriotasunaren Eguna dela? Star Trek,Dragoi Bola eta Metal Gear bideo-jokoaren zaleen azken harrikada irudituko zaizu beharbada, baina bai zera! Festa hori Madrilen sortu zen 2006an, eta, handik bi urte eskasera, festa ofizial bihurtu zen Estatu Batuetan! Eta gaur egun, hainbeste friki, nerd eta geek ditugu gure artean, programaziorik onenarekin ospatzea erabaki dugu.\nBaina Yoda Maisuak esango lukeen moduan, “nola dena hasi kontatzen utzi” J.\nFestaren sortzailea Germán Martínez da; ezizena: Señor Buebo. 2006an bururatu zitzaion ekitaldi bat antolatzea Star Wars filma estreinatu zen eguna ospatzeko (1977ko maiatzaren 25ean estreinatu zen). Horretarako, Pac-Man bat eta Bookcrossing friki bat antolatu zituen Callao plazan; horiek izan ziren Friki Harrotasunaren lehenengo jarduerak. Lagun-talde baten bilera gisa sortu zena era guztietako milaka izakiren bilkura bihurtu zen: anime pertsonaiak, pressing-catcheko borrokalariak… baita501 legioa ere, Darth Vader buru zutela.\nHarrezkeroztik, Friki Harrotasunaren Eguna tradizio bihurtu da, eta sari berezi-bereziak ditu!! Iaz Film Symphony Orchestrak irabazi zuen, eta aurten, berriz, nor saritu dute? Ezetz asmatu! Alberto Chicote!\nZuk ere baduzu alderdi frikirik, ezta?\nIa konturatu ere egin gabe, 12 urte pasatu dira, eta hasierako burutazio hura sekulako festatzar bihurtu da. Asteburu honetan, programazio berezia antolatu du TNTk, behar bezala ospa dezazun Friki Harrotasunaren Eguna… Bai, bai, ondo irakurri duzu: asteburu osoan! Beraz, inguratu lagun batzuk ostiral gauean, egin trekkie diosala, eta zoaz Euskaltelen zure telebistako dialeko 16ra.\n22:30ean hasiko da programaziorik frikiena, indarraren alderdik ilunenera eramango zaituen saio berezi batekin. Gero, ibiltari, hil bizidun, errai eta umore basatiz beteko da zure telebista Robot Chickenen saio bereziarekin: The Walking Dead “Mira quién camina”. Baina ez da hor bukatzen kontua: larunbat eta igandean, Big Bangeko maratoiak dituzu, eta, jakina, ez huts egin prestatu dizkizugun superheroien filmak: Los vengadores, Guardianes de la Galaxia, Thor saga, El hombre de acero…\nEta gogoan izan: asteburuan ez baduzu programazio berezi hau ikusterik, ikusgai izango duzu Replaytekan. Ez zenuen ikusi funtzioari esker, astebetez gordetzen dizkizugu eduki guztiak: ikusteko, nahikoa duzu botoi bat sakatzea. Ez ahaztu! Maiatzaren 25ean (ostirala)… indarrak lagundu diezazula!


Gayarre antzokia - Pamplona\nHasiera batean Teatro Principal de Pamplona izenarekin ezaguna, 1903. urteaz geroztik Erronkariko Julian Gayarre tenorearen omenez izen berria hartu zuen. Orobat, 1931n orain dagoen lekura eraman zen, aurrealde orijinalaren zati bat bere hartan mantenduz.\nBerrikuntza-lan ugari izan eta gero, Gayarre antzokia italiar erako ferra itxura mantentzen du eta bertan 1056 pertsona sar daitezke, jarleku-patioaren, palkoaren eta anfiteatroaren artean.\nEskaintza kulturalak, estatuko kartelerako ikuskizun onenetako batzuk ditu, hemengo konpainiak eta ekoizpenak atzendu gabe. Pertsona ezinduendako ere, ziklo berezi bat antolatuko da, baita txikiendako programa zabal bat ere.\nHelbidea Avenida Carlos III 1\nTelefonoa 948220139 - 948206593


Vitoria-Gasteizko Araberri Basket Kluba 1994an hiriburu arabarrean gazte saskibaloizale amorratu talde batek sortu eta fundatu zen Phoenix Kirol Elkartearen izen berria da.\nLehenengo denboraldi horretarik 2005/2006 denboraldira arte, babesle nagusia AUTOESCUELA ALAVA izan zen. 1994/1995 denboraldian, klubak bere bidea Arabako Probintzia-arteko 3. senior mailan hasi zuen, gizonezkoen taldearekin.\n1996/1997 denboraldian, Arabako Probintzia-arteko 2. senior mailara igotzea lortu zuen liga irabazita, eta maila horretan jarraitu zuen 1998/1999 denboraldira arte. Denboraldi horretan, Arabako Probintzi-arteko 1. mailara igo zen, berriro ere liga irabazita.\n2002/2003 denboraldian aldaketa kualitatibo handia egin zen, eta urte bikaina eginda proiektu sendo baten oinarriak ezarri ziren. Urte horretan bertan, Autonomikora pasatzea lortu zuten liga irabazita.\n2003/2004an, Maila Nazionaleko (Autonomikoa) lehen urtean, taldeak denboraldi harrigarria egin zuen, Igoera Faserako sailkatu ziren, eta 6. postuan amaitu zuten kanpaina. Urte horretan bertan, probintziako senior mailako talde filiala aurkeztu genuen.\nHurrengo denboraldian, 2004/2005an, helburu bakarra izan genuen: Lehenengo Maila Nazionalera igotzea. Urte ahaztezin baten ondoren, Autonomikoko Txapeldunorde izanda, igotzea lortu genuen. Hurrengo urtean, 2005/2006an, historiako lorpenik handienetako bat erdietsi zuen taldeak, izan ere, Lehenengo Mailako lehen denboraldian EBA Ligarako Igoera Fasean sartzea lortu zuen, 8. postuan sailkatuta.\n2006/2007an, ADOS Saskibaloia Klubak babeslea aldatu zuen eta www.mapy.tv. Izena izatera pasatu zen. Urte horretan, klubak hobekuntza nabarmena egin zuen egituran eta antolakuntzan. Denboraldi bikain baten ondoren, berriro sartu ziren EBA Ligarako igoera fasean, 5. postuan sailkatuta. Urte horretan bertan, ADOS Saskibaloia Klubak proiektu berriztatu eta ilusioz betea aurkeztu zuen, begirada EBA Ligan jarrita. Klubak ezarri zuen helburua Araba eta Vitoria-Gasteiz berriro merezitako lekuan jartzea izan zen.\n2007/2008 denboraldiaren hasieran, ADOS Saskibaloia Klubak berriro aldatu zuen babeslea, eta E.LECLERC VITORIA izena hartu zuen. Une horretan Kluba 10 taldek osatzen zuten. Lehenengo taldea ADOS Saskibaloia -E.LECLERC VITORIA- zen, baina bazuen beste talde bat, gizonezkoena, probintziako senior mailan, eta beste 8 talde eskola kirolean, 10 eta 18 urte arteko neska eta mutilek osatutakoak. Horrela, jokalariak, entrenatzaileak eta klubaren laguntzaileak kontuan izanda, 200 bat pertsona euren aisialdian gure kirolaren, SASKIBALOIAREN, praktika bultzatzen aritzea lortu dugu.\nErakundeko lehenengo taldeari dagokionez, denboraldia historikoa izan zen. Lehenengo Mailan (Euskal Autonomia Erkidegoa – Nafarroa – Errioxa) bigarren postua lortu zuen, eta horregatik, EBA Ligako igoera fasean jokatzeko aukera izan zuten. Fase horretan, Iparraldeko Taldeko EBA Ligara igotzea lortu zuten.\nIgoera fasea etxean jokatu zen, Landazuri kiroldegian, 2008ko ekainaren 6tik 8ra, eta arrakastatsua izan zen, bai ikusle bai antolakuntza aldetik. Bi talde kantabriar, galiziar bat eta gure Leclerc izan ziren igoerako bi plazak lortzeko borrokan. Txapelketako hiru egun gogorren ondoren, Merkamueble Torrelavega eta Estela-Santander taldeek lortu zituzten ohorezko plazak, eta gure taldeak hirugarren postua lortu zuen. Laugarren eta azken postua Cambadosko galiziarrek lortu zuten.\n2008/2009 denboraldian, aurrekoan esku-eskura izandakoa eta ihes egindakoa lortzea izan zen helburu nagusia lehenengo taldearentzat.\n2009an sartzean, eta sortzetik 15 urte bete zirenean, klubak berriro aldatu zuen izena, eta ARABERRI BASKET CLUB izena hartu zuen. Taldea egunez egun egitura handituz joan zen, eta erakundeak irauteko eta hazten jarraitzeko lanetan euren borondatez jarduten duten pertsona asko sartu ziren. Pertsona hauek guztiek ezaugarri bat dute komunean: Gasteizentzat eta Arabarentzat hain erakargarria den proiektuarekin aurrera egiteko ilusioa.\n2009ko ekainean klubak EBA Ligara igotzea lortu zuen. Horrela, 2009/2010 denboraldian, Araberrik bere bidea abiatu zuen Espainiako Federazioaren Saskibaloian, eta emaitza bikaina lortu zuen. Aurteneche Maquinaria babesle nagusi izatera pasatu zen Alvide Fundazioarekin batera. 10 jardunalditan jarraian irabazteaz gain, arabarrek kanporaketetarako sailkatzea lortu zuten Adecco LEB Zilarra ligara igo zelako. Hala ere, Vic taldeak amets arabarra zapuztu zuen, eta Aurteneche Maquinaria kanporatua izan zen igoerako lehenengo kanporaketan. Talde batek baino gehiagok euren plazak utzi behar izan zituzten arazo ekonomikoak zirela medio, baina Araberrik beste urtebetez EBA Ligan jarraitzea lortu zuen.\nVitoria-Gasteizko ARABERRI BASKET CLUB (BCA)


Herri Ondarea :: Zeanurin, kilometro bian 4 errota\nKantauri isurialdean, gure errekak laburrak dira eta aldapa handikoak; horrexegaitik dator errekea arin. Errotak bata bestearengandik hur egoten ziran. Zeanurin, adibidez, kilometro bian lau errota egon dira. Bentajarik handiena behekoak eukan, goikoa eihoten hasten zanean, ura soltetan eban eta behekoak bete egiten eban depositua. Behekoa beti egoten zan goikoa noiz eihoten hasiko.


Zure bainugela leku seguru batetan bihur ezazu - Segurmania\nBizitza seguruak | 27/01/2020\nBainugela da gure eguneroko bizitzan gehien erabiltzen dugun egonaldietako bat eta sukaldearekin batera, istripu gehien gertatzen diren lekua.\nBainugela da gure eguneroko bizitzan gehien erabiltzen dugun egonaldietako bat eta sukaldearekin batera, istripu gehien gertatzen diren lekua. Etxeko istripuak saihesterako orduan, uraren presentzia, labaingarriak, elektrizitatea, hezetasuna edo produktu toxikoak hartu beharreko alderdiak dira.\nBabesteko modurik hoberena arreta handiz aritzea da, horregatik oso garrantzitsua da jakitea zer segurtasun-neurri hartu behar ditugun kontuan:\nKontuz irristadekin! Lurrean uraren zipriztinek irristadak eragin ditzakete. Dutxatik irtetzean edota bainugelaren ondoan alfonbrak erabiltzen baditugu saihetsezina da eta jakina, oinetakoak zola labaingarri batez jantzi irristadarik ez izateko.\nKanpora hezetasuna eta aireztatu! Aireztapen falta dela-eta, baldosak hezeak dira eta lurra irristakorrago egoten da. Gainera, gehiegizko hezetasunak hezetasun eta lizun orbanak sor ditzake, gure osasunerako kaltegarriak. Bainuak kanpoko leihorik ez badu, aireztapen-sistema bat eranstea komeni da, erauzketa edo aireztapen-sareen bidez.\nEntxufeak zenbat eta urrunago hobeto. Ura eta elektrizitatea bi etsai nagusi dira, horregatik da hain garrantzitsua entxufeak kaniletatik ahalik eta urrunen edukitzea, istripu elektrikorik gerta ez dadin. Eta ile, lehorgailu eta bizarra egiteko plantxak erabiltzerakoan, ziurtatu lurzorua bustita ez dagoela eta konketa edo bainuontziko ur guztia kendu dela.\nIntoxikazioak saihestea. Normalean bainua izaten da laka edo azetona esmalte-kengarria bezalako parafarmazia produktuak, garbiketa produktuak edo beste produktu arriskutsu batzuk gordetzen ditugun lekua. Armairu altu batean jarri behar ditugu, etxeko txikienetatik urrun. Egin ezazu zure haurrekin prebentzio-kultura txikietatik, horrela, errutina seguruak hartuko dituzte.\nGomendio hauek oso gomendagarriak dira zure bainuan gerta daitezkeen istripuak saihesteko. Segurtasun-gomendio hauek jarraituz ez zenuke inolako arazorik izan behar.\nbainugela etxea Segurtasuna


Bazen errege bat osoki pusanta. Aditu zuen bazela oihan batean printzesa bat ezkantatua eta desira handia zuen hura beretzat izatea. Bazuen bere ingurutan jaun gazte bat bertze guziak bañion maiteago zuena. Izena zuen Abenan. Erraten dio hari zer desira zuen eta har zezala nahi zuen erreximendua eta gan behar zuela andre gazte haren billa. Erraten dio ez duela erreximendu beharrik, ganen dela bere zaldien gañian, bere ezpata eta xakurra hartu eta.\nPartitzen da beraz erran bezala. Bazoalarikan ikhusten du uso bat segadetan hartua, bele batek jaterat zuala. Badoha eta bere ezpatan pasatzen du belea eta ematen libertatea usoari. Badoha aintzinerat. Ur egi batean pasatzean ikhusten du arrañ bat uretikan kanpo. Hartzen du eta ematen urerat.\nBadoha oraiñon aintzinerat. Ikhusten du billigarro bat egalak biyurtubak ezin airatuz dagoela. Badohakio, antolatzen diozka hegalak eta uzten du airearekin. Bazoan bethi gan, gan, gan. Arribatzen da jauregi baterat oihan tartetan. Sartzen da eta galdetzen du andrea. Neskatxak badagotzi jaun gazte hari beira. Andrea heldu denian erraten diote iñ dezaten beren lana aintzina. Ez dela pulit hola egotea beira jaun gazteari. Abenantek erraten dio nola den ethorria holako erregeren partez haren billa. Bere andre nahi duela egin. Erraten dio printzesak:\n—Galduetan ethorri zare hunarat. Ezin hilki nintake jauregi huntarik. Tartaruen eta mustroen azpian naiz. Ito nintzakete athera banintz, beititut eskas hiru gauza. Lehenikan badut holako itsasotan erreztun balios bat eta hura behar nuke.\nAbenan partitzen da kuraia handirekin. Bazagoen uraren bazterrian tristeki noiz eta agertzen beitzaio arrañ eder bat ekhartzen zuelarik bere agoan erreztun bat eta erraten dio:\n—Bizia salbatu beinauk egun batez ematen deat saria.\nAbenan lorietan, badoha printzesarenganat. Erraten dio:\n—Ungi da bañian ez da oraiñion aski. Behar nazu holako tokitarikan ekharri uso bat bizia.\nBadoha berritz ere eta agertzen zaio bizia eman zigoen uso hura erraten digoelarik:\n—Ni naiz zuk behar duzun uso hura.\nBadoha berritz ere printzesarenganat. Erraten dio:\n—Ungi da bañian. Orañion gastuenak eskas dituzu ur gaztetzen duena eta ur hura gardatzen duen Tartaro izigarri haren buruba behar nazu ekharri.\nEmaten dio anpolla bat betetzeko.\nAbenan badoha tristerikan. Ez zakien nola iñ behar zuen. Pozuak erraten zigoen bidean harek lagunduko zuela Tartaroen hiltzen eta har zezala kuraia. Bazoazilarikan hola heldu zaio billigarroa. Kentzen dio eskutik anpolla, betetzen dio eta ematen. Ikhusten du harekin batean mustro izigarri bat bañian badu kuraia. Hasten dire kolpeka eta Abenan gaizua gelditzen da bitorios, pikatzen du buruba eta heldu da fierrik printzesarenganat.\nUr hura hartu eta printzesak ematen dio jauregi hartan zen jaun xahar bati. Berak ez zuen beharrik zeren izar bat bezin ederra beitzen. Deusen eskasikan ez beitzen jauregi hartan, andre gazte hura ematen da karrosa eder batean, lau zaldik erematen zutela, Abenan karrosaren sahetsean bere zaldi gañean segitzen zuen.\nArribatzen dira erregerenganat. Pentsa azue zenien kontent zen errege! Ezkontzen dire berehala. Erregek maite zuen bethi Abenan. Bere mahañian jar arazten zuen. Bertze jaunek hartaz jelosia handia zuten eta erraten diote erregeri Abenantek erran duela nahi izan balu izanen zuela andre gazte hura harek bañion lehenago eta holako gauza franko hala ez zirenak. Erregek koleran eman arazten du preso.\nZenbeit urteren buruban errege hiltzen da kolpez. Andre harek xangrin handia zuen. Egotu zen lau urte batere hilki gabe bere palaziotik. Denek behar beitute fin bat egun batez ilkitzen da eta badoha presondegien gibelerat pasaietarat, handik nihork ez zuela ikhusiko. Han zagoelarik aditzen du boz bat erraten beitzuen:\n—Non zare ene errege maitea? Zato nere atheratzerat presondegi izigarri hontarik. Nik zer in zaitut bada hola gaztigatzeko. Hola uzten balin banazu lasterrik akabo izanen naiz eta jadaneko harenbertze sofritu nuen zuretzat, zure andre hoin maite duzun horren ekhartzeko.\nPrintzesak hori aditu eta ez du dudarikan egiten bertzerikan ere Abenant han dela. Egiten dio oihu:\n—Abenant! Zu zare hor?\nErraten dio baietz. Printzesak ez zakien zer billakatu zen, hain urus zen bere jaunarekin non ez zen behin ere okupatu zer billakatu zer Abenan. Erraten dio berehala zer pena duen jakitea hoin malurus dela; egorriko diozkala etxerat gan orduko behar dituen gauza guziak, palazio batean bezin ungi izan dadien. Errege hil dela eta han egon behar duela orañion urte bat. Banian ez griñatzeko. Deusen eskasik ez duela izanen.\nUrtearen buruban erran bezala libratzen du eta hartzen bere errege eta bere jauntzat. Arras urus bizi izan ziren eta ungi irabazia izan zuen gure Abenan gaxuak.


Atzo irakurri ahal izan genuen Twitter berehala desager litekeela Internetetik eta gaur medioek Google-en superkapitalizazioaren albistea dakarkigute, egun bakar bateko burtsa-mugimenduan 60.000 milio dolar irabazi duela haizatuz. Hau da, sareko gora beheren uhinek egunsenti bakoitzean ezusteko galantaren bat uzten digute denen txundidurako. Interneteko bide zidorretatik barrena egin nuenean sarea galdegai handi bat zen, labirinto hark nora eraman gintzakeen inork gutxik zekiela. Aurrera egin genuen hurrengo bihurgunean zer ager zitekeen bat ere antzeman gabe. Inportanteena lur berriak konkistatzea zen, pioneroen antzerako izpiritu abenturazaleak bultzatuta. Hodeiertzak infinituak zirelakoan geunden eta gizartearen askatasunaren hurrena izan balitz bezalako eszenategiko atartean geundela aldarrikatzeraino heldu ginen. Okertu egin ginen. Normala. Norbaitek esango du dabilenari bakarrik gertatzen zaiola txorkatila bihurtzea, eta egia da. Genbiltzalako okertu ginen, eta horregatik iruditzen zait okertzearen arrazoia barne-arrazoietan baino kanpokoetan bilatu behar direla, edozein bidetan eragozpen ezkutuak baitira eta Interneteko eremu zabaletan are gehiago, bidaiarien asmo onak zeharo txikitzen dituztenak. Internet ez da askatasun pertsonal edota kolektiborako panazea. Internet negozio erraldoi bat da, eta negozio guztietan bezala joko zikina eta azpikeriak eguneroko ogia dauzkagu. Eta horrek giza eta gizarte eskubideen aurkako atentatuak badakartza ere, berdin die Internet eraikin osoa kontrolpean daukaten boteretsuei. Interneten egiturarengatik, sarea komunikaziorako lanabesa da. Nire moduko askok pentsatu zuen sareak iritzi-elkartruketarako askatasun mugagabea zekarrela, eta azkenik medio menderatuen norabide bakarreko jario alienatzailetik ihes egingo genuela. Bada, ez. Lehen bezala gaude alde horretatik: zelatan dauzkagun estatuek giza eskubideen kontrako ormak altxatzen dituzte - horratx, mozal legea- euren estatusa arriskutan ikusi bezain laster. Anaia Nagusiak bere lanean jarraitzen du, etengabe. Internet asmatu zuen burmuin liberala - euren interesa perilean ikusten dutenean liberal guztien modura- interbentzionista bilakatu da. Orwellek bete-betean asmatu zuen, artean Internet sortu gabea bazen ere. Interneten inguruan askatasunari buruzko aldarrikapen asko egin dira azken urteotan, libertatearen defizita salatuz. Horratx, besterik gabe, aitorpen bateratua UNOren Iritzi eta Adierazpenaren Askatasunerako Arduradun Nagusiaren inguruan, Europa, Afrika eta Ameriketako nazio-erakundeek aurten (2015) sinatutakoa. Global Campaign for Free Expression eta Centre for Law and Democracy adierazpenak kontuan izanda, errefusatu behar izan dituzte sistematikoki estatuetatik burututako erasoak. Baina... Internetetik kanpo ere gertatzen den moduan -prentsa idatzia, telebista kateak, irratiak... nola dauden kontrolatuta ikusita dardaran jartzeko motiboak ditugu- sarearen desbideratze induzitua printza larriak eragin ditu komunikazio sistema berritzailean. Eta iraultzaile izatera iritsiko zela pentsatzen genuena, betiko inboluzionista guzti ahaltsuek daukate preso, internet zaleok sasi nirvana batera ohitzen ari garen bitartean. Dena den... Sarearen erabiltzaile zaharra naizenez eta gizadian oraindik esperantza guztiz galdu ez dudanez gero, jarduera erantzule eta zorrotzaren bidez borrokan zutik iraun ahal izateko aukerak baditugula pentsatu nahi dut. Iturri txiki, apal eta ia-ia ikusezinetatik egunero sarera heltzen diren hainbat eta hainbat tanta garbik inoiz Internetera askatasunaren argia agerraraz lezaketela eta egun preso daukatena libre ikus genezakeela.sinetsi gura dut. Horregatik idatzi ditut aurreko lerroak.  Munduko 44 estaturen urteko aurrekontuak dira bakarrik zifra hori baino altuagoak.


Babesleku - Wikipedia, entziklopedia askea.\nBalmhornhütte Suitzako mendi babeslekua.\nMendi babeslekua edo mendi-aterpea, mendizale eta bidezidor kirolzaleei ostatua eman eta horren ezean haiek eguraldien aldaketetatik babesteko eraikuntza bat da. Mendi edo landaguneetan izaten dira, hiri, heri eta komunikabideetatik urrun.\nMendi babesleku tradizionalek oinarrizko zerbitzuak baino ez dituzte: komunak, sukalde komunitarioa, ostatua eta gela, gainontzeko mendizaleekin batera erabiltzeko. Babesleku berriek, ordea, hotelen zerbitzuak eskaintzeko joera dute, otorduak eskainiz besteak beste.\nMendi talde baten jabegokoak izaten dira; taldeko bazkideek erraztasun handiagoak izaten dituzte erabiltzeko. Kudeaketaz guardiak arduratzen dira, mendi taldeak berak izendatuak.\nMultimedia: Mountain huts\nHotelak motaren arabera


IDK Gipuzkoak harro esan du agur - Federación Guipuzcoana de Baloncesto\nIDK Gipuzkoak harro esan du agur\nIDK Gipuzkoaren denboraldia bukatu da, atzo irabazi ezin izan zuen taldea. Azu Muguruzaren taldeak hirugarren partida jokatzen zuen final laurdenetan Zaragozan.\nPasa den astean lur mañoetan irabazi eta igandean leporaino zegoen Josean Gasca batean erori ondoren, atzo donostiarrek garaipenaren bila zeuden, DIA LIgako semifinaletara joateko pasea emango zien partida.\nIDKk ondo jokatu zuen partida osoan zehar eta frogatu zuen Mann-Filterren aurka irabazteko potentziala daukala. Gure neskak bi puntuen desabantailarekin hasi ziren eta azken laurdenean hainbat akatsen ondoren, taldeak partida galdu zuen (73-62).\nDenboraldi ona IDK Gipuzkoak egin duena, Erreginaren Kopa jokatzen Zaragozan eta play-offak ligaren tituloa lortzeko ere. GSFtik Azu Muguruzaren taldea zoriondu nahi dugu.\nbasketfem donostibasket feb gipuzkoa IDK liga dia saskigipuzkoa\nTeknifikazio lana hasten da selekzioentzat\nDatak zehaztuak daude Altsasuako kanpuserako


Milaka eta milaka esku katea osatzeko prest : Norabidea\nMilaka eta milaka esku prest daude Durangoren eta Iruñearen arteko giza-katea osatzeko. Hilabeteetako lana ekainaren 8an gauzatuko da, “Herri bat gara. Erabakitzeko eskubidea dugu. Herritarron garaia da” mezua barreiatzeko. 100.000tik gora lagunek izena eman dute katea osatzeko. Aro berri bat irekiko duen gezia osatzea baino ez da falta. Eguna iritsi aurretik, hamaika entsegu eta hamaika mobilizazio egin dira nonnahi, giza-katearen arrakastaren aintzaindari eta mugimendu hau sortzen ari den ilusioaren erakusle.\nEra paraleloan, Gure Esku Dago mugimenduaren ibilbidea, hedapena eta eragina, ekainaren 8ko giza katearen prestaketa eta erabakitzeko eskubidearen inguruko iritziak jasoko dituen dokumental bat aurkeztuko dute udazkenean, eta horren aurrerapen bat jarri dute dagoeneko sarean.\nBesteak beste, Juan Jose Ibarretxe eta Carlos Garaikoetxea Eusko Jaurlaritzako lehendakari ohien, Koldo Saratxaga enpresariaren, Gaizka Aranguren kazetariaren, Garbiñe Biurrun epailearen eta Jose Elorrieta ELAko idazkari nagusi ohiaren iritziak agertuko dira.\nEtiketak: erabakitzeko eskubidea, giza-katea, Gure esku dago, herri mugimendua, politika\n« Pausoan, Hamaika Telebistaren saio berezia erabakitzeko eskubideaz\nEmantzipaziorako bidea »


"Belaunaldi aldaketa behar du Lantenoko jai batzordeak eta hor gaude hainbat gazte" - Aiaraldea - Aiaraldea.eus\n"Belaunaldi aldaketa behar du Lantenoko jai batzordeak eta hor gaude hainbat gazte"\nErredakzioa 2015-07-22 09:54\nZURIÑE ALAVA (1991, Opellora) ez Lantenokoa baina bertako jaien antolakuntzan laguntzen du Aiarako herri txikien jaiak bultzatzeko.\nLehenik eta behin, zergatik dago Lantenoko jaien antolakuntzan Lantenokoa ez den pertsona bat?\nHerri txikietako jaiak bukatu ez daitezen. Nik pertsonalki txikitatik bizi izan ditut Lanteno zein beste herri batzuen jaiak eta pena handia emango litzaidake jai eder hauek bukatzea soilik jende gaztea ez dagoelako.\nOrain arte jaiak antolatzen egon direnek jende gaztea behar zela uste zuten. Belaunaldi aldaketa behar du Lantenoko jai batzordeak... orduan hor gaude gure lehenengo urratsak ematen haien laguntzaz. Lantenoko gazteak eta alboko herrikoak ere bai.\nNola antolatzen dira jaiak?\nBatzarren bitartez, lehenik eta behin elkartzen gara eta bakoitzak zeregin bat hartzen du, gutxi gorabehera dena adostuta dagoenean kartelak egiten ditugu.\nZein da aurtengo jaien egitaraua?\nUrtero bezala goizean 12:30ean txupinazoa izango da jarraian, 13.00etan meza santua eta 13.30ean txorizo garagardo erara dastatuko dugu.\nArratsaldean 17.00etan mus txapelketa berria daukagu sari eder batzuekin eta 17.30ean umeentzako hainbat jolas, gaztelu puzgarriak eta ikuskizuna izango dugu.\nGauean 23.00etan Aurrera erromeria izango dugu.\nZein da Lantenoko jaien helburua?\nHerriko jendea elkartzea eta kanpoko jendea erakartzea, horregatik saiatzen gara adin guztientzako jarduerak egiten.\nZergatik hurbildu beharko litzateke jendea Lantenora?\nGiro ederra dagoelako eta edozein adinentzako jarduerak daudelako, baina beno uztailak 25ean norbait gerturatu ezin bada gogorazten dizuet abuztuaren 6an ere Ama Zuriren jaia ospatuko dela Lantenon ere, animatu eta bertan ikusiko dugu elkar!